text:
Un wikènt komo ‘proefboef’ na JICN
Kòrsou, 30 di mei 2018
Willemstad – Ministerio di Hustisia Kòrsou den kooperashon ku Justitiële Inrichting Caribisch Nederland (JICN) a partisipá na ‘proefboef JICN 2018’ dia 26 i 27 mei 2018. Tres trahadó di ministerio a partisipá na esaki. Tabata un trahadó di e Organisashon di Maneho, unu di Sentro di Detenshon i Korekshon Kòrsou (SDKK) i unu di Justitiele Jeugdinrichting Curaçao (JJIC – ántes GOG). E partisipashon aki tabata unu hopi satisfaktorio pa nos ministerio kaminda por a eksperensiá e prosesonan pa ku e prizòn nobo na Boneiru i alabes duna un aporte na mehoransa. Tambe ministerio di Hustisia Kòrsou mes a mira di aserka kon un prizòn nobo konforme reglanan internashonal lo funshoná. Diferente senario a tuma lugá, pa asina e maneho di prizòn por tin un idea di e manera ku e prosesonan lo kana na momentu ku e prizòn keda abitá. Ministerio di Hustisia por mira bèk riba un wikènt ku a mustra ku kooperashon ta yuda na kresementu.


c: text/html

text:
Camacuri – Dialuna marduga 2’or, polis a bay poco pabou di kazerne di Brandweer pa un accidente di auto.
Informacion cu a haya tawata bisa cu un auto a dal un palo di luz, y e chauffeur tawata herida.
Na yegada berdad nan ta topa cu un Toyota Vitz color preto, cu lo a baha caminda y bay dal e palo di luz.
Na e sitio nos por a compronde cu e chauffeur bayendo pariba, probablemente a bay desvia pa un auto cu lo a cera brake of a slowdown.
Pa e no dal tras di auto ela baha caminda na su man drechi, y a bay dal basta duro contra e palo di luz. E palo di luz a sufri basta daño, esaki a causa tambe cu algun palo di luz a paga.
Ambulance tambe a presenta na e sitio, paso e cabayero tawata sinti dolor na curpa. Personal di ambulance a bay cu e chauffeur hospitaal.

robotstxt: allowed

filter: keep


text:
Diahuebs merdia nos a trata den un bijeenkomst habri como topico Citgo. Nos Prome Minister, sra. Evelyn Wever-Croes a bin duna informacion tocante e slown down di Citgo. Remarcabel ta cu na momento cu Prome Minister a inicia cu su presentacion, el a entrega na Parlamento e contracto cu Aruba a cera cu Citgo, unda su persona a duna di conoce cu lamentablemente no a haya tur documento pero ta bezig ta buscando esaki y ta spera di hayanan pronto y tambe el a duna Parlamento un quickscan cu a ser haci door di Hulanda prome cu lo a bay pa firma e MOU.
Ningun conseho positivo
E quickscan aki tabata hopi importante pa pueblo por ta na altura di dje y sigur tabata un falta di respet pa pueblo cu nan representantenan den Parlamento no a haya esaki pa wak, pero a hunga un wega unda cu den e Memorie van Toelichting di e ley pa duna autorisacion pa bay firma e contracto cu Citgo a usa un frase di e quicksan cu no tin ‘bezwaren’ pa firma e MoU. Pero ora nos a haya e quickscan y a pasa den dje (5 pagina) unda cu no tabatin ningun conseho positivo di esaki, asina mes e autor na final ta bisa cu no tin ‘bezwaren’ pa bay over na firma e MOU. Esaki ta crea hopi duda den e credibilidad di e autor y sigur a duna Prome Minister como pregunta pa busca ken e persona Armand Holle ta y ki relacion e por tin cu companianan cu directamente of indirectamente por ta hinca den e deal di tuberia di gas y tambe otro interesnan economico den Reino.
Crimen contra pueblo
Tambe na mes momento a cay riba un carta di Tweede Kamer ora cu oposicion a menciona e rol di Koenders den realisacion di firmamento y unda den e carta ex Prome Minister Eman ta duna Tweede Kamer e quickscan y ta pidi nan pa tene esaki ‘ter inzage’ y no divulga nada. Mientras tanto Parlamento di Aruba a ser falta respet door di no dunanan e quickscan y a scond’e p’asina por a bay na cera un deal cu hopi no sa e contenido di esaki y cu nan opinion di voto lo tabata hopi diferente debi cu nan a basa nan mes riba e ‘geen bezwaren’ cu Gobierno di Reino a bisa di no tin pa firma e MOU. Anto e pregunta ta: esnan di AVP cu tabata sostene nan gobierno ciegamente tabata sa di e quickscan aki? Si nan no tabata sa, nan a ser tuma haci door di nan ex gobernantenan manera Sr. Eman, sr. Richard Arends y sr. Mike de Meza y si nan tabata sa anto nan a comete un crimen contra pueblo door di scond’e y vota na fabor a sabiendas di tur e risiconan di e deal aki. Manera ta ser bisa den e Quickscan: ‘een gewaarschuwd man telt voor twee’.
Nos di Parlamento cu no ta e stempelparlament tradicional di Ja baas a pidi tempo pa studia e documentonan y tempo pa studia e contracto y busca hende specialisa pa yuda analisa e contracto, pa nos bin despues di studia esaki den un reunion publico pa laga pueblo sa ki exactamente a pasa y pa pueblo sa ta ken ta e actornan di e deal aki di Citgo y sigur nos lo publica e quickscan pa pueblo mes lesa y sa cu nos ta transparente cu nan.


text:
REMINDER - REGLANAN ESTRIKTO TA VIGENTE DEN KUADRO SELEBRASHON DI FUIKDAGGeplaatst op 3 januari 2018 door Ministerie van Justitie
Pa por logra ku tur asuntu ta kana di forma organisá durante selebrashon di Fuikdag durante e promé Djadumingu di Aña Nobo, outoridatnan kompetente, manera Ministerio di Hustisia, Polis, Warda Kosta, Inspekshon Marítimo, Kapitan di Haf, Servisio di Bombero, CITRO i otro servisio i instansianan konserní a reuní resientemente.
Meta di e reunion tabata pa determiná kriterionan i asina prevení ku kosnan ta salí for di man. Ta konosí ku embergadura di e evento aki a alkansá tal magnitut ku e riesgonan mara na dje tambe a oumentá di forma konsiderabel. No mas ku algun aña pasa mes e situashon ku a manifestá su mes durante di Fuikdag tabata unu bastante kaótiko, rason di kon bou di ningun sirkunstansia por permití e situashon aki di ripití su mes.
Algun di e medidanan tumá ta enserá entre otro ku:
A.) No ta duna pèrmit pa benta di alkohòl;
B.) No ta duna pèrmit pa músika públiko riba vlὸt òf podio;
C.) Tur boto ku ta partisipá na e evento, aparte di nan dokumentonan, mester tin sufisiente vèst di salbabida abordo (konforme kantidat di pasahero abordo), ademas artefaktonan apropiá di señal, flùit etcetera;
D.) Ademas Servisio di Bombero ta efektuá kontrol pa loke ta sendementu di kandela abordo pa preparashon di Bar-B-Que;
Ta bon pa tene na kuenta ku e asuntu di hiba i trese hende tambe no ta keda permití mas; ku otro palabra hende ku tin nan propio boto so por yega Fuikbaai. E medida aki a bira nesesario, pasombra tur aña di nobo ta resultá ku hendenan ku tuma ‘kabe’i ’boto’ (lif) ta keda pegá na Fuikbaai sin por yega Caracasbaai; konsekuentemente nan ta purba kana via tereno privá di Barbara Beach pa yega siudat. Tur esaki únikamente ta kontribuí na mas káos i komo tal no ta keda tolerá mas. Selebrashon Fuikdag mester bai bèk su orígen i komo tal e reglanan stringente ariba menshoná.
Ta bon pa un i tur tuma bon nota di e reglanan aki, pasombra outoridatnan ta bai aktuá ku man firme pa garantisá ku tin órden i seguridat durante selebrashon di Fuikdag.
Minister di Hustisia


text:
ORANJESTAD – E parke di bientu nobo na Urirama definitivamente lo no sigui, pero e ekplotadó no ta aseptá esaki. Den negoshashon ku gobièrnu e ta trata di logra haña mulina di bientu èkstra na e parke di bientu eksistente na Vader Piet.
Djabièrnè último konseho di minister a disidí di retirá e pèrmit di molèster pa e parke di bientu kontroversial ku ocho mulina. Habitantenan den besindario ta protestá for di tempu ku e gabinete anterior di AVP a anunsiá e di dos parke di bientu.
Nan tabatin miedu espesialmente pa nan salu i di molèster di boroto. Tambe tabatin prekupashon pa molèster pa e lugá di peregrinashon famoso, Kapia Alto Vista. E kapia aki ta un atrakshon túrístiko popular tambe.
Kantidat di mulina di bientu nobo
Na 2014 gobièrnu a duna e pèrmit i a sera un kòntrakt di entrega ku e eksplotadó Hutting. Pa motibu di e mésun akuerdo ei ainda Hutting por sinta rònt di mesa ku e gobièrnu aktual, ounke e di dos parke di bientu no ta sigui mas. E meta ta pa instalá mas turbina di bientu na e parke di bientu Vader Piet na San Nicolas. Hutting su kompania a instalá e parke di bientu ei tambe na 2008. For di e tempu ei kaba e tabata hasi negoshi ku e gobièrnu di MEP. E partido aki awor ta den gobièrnu atrobe.
E kliente di energia di bientu ta e kompania nashonal di energia WEB. Aktualmente nan ta investigá kuantu turbina di bientu èkstra por pone aserka. “Nan ta bisa entre seis pa ocho, pero por bira dies tambe”, segun Hutting.


text:
DIA MUNDIAL CONTRA ABUSO DI HENDE GRANDI,
15 DI JUNI
Nos poblacion conoce un grupo grandi di hende grandi di 60 aña pariba y e grupo aki ta sigui crece. En conexion cu Dia Mundial contra Abuso di Hende Grandi -15 di juni-, seccion Cuido di Hende Grandi na Departamento di Salud Publico (DESPA) a organisa un atardi di informacion riba e tema aki. Dos studiante di Universidad di Aruba di seccion Social Work and Development, esta Lisbel Abreu y Tania Kirchner, a duna un presentacion cu ta titula ‘Abuso di hende grandi’. Varios instancia y organisacion cu diariamente tin di haber cu cuido di hende grandi a forma parti di e publico invita pa participa na e charla aki. Esunnan cu tabata presente ta trahando na e casnan di hende grandi, Wit Gele Kruis, Departamento di Asuntonan Social, SABA, un geriater pero tambe e trahadonan di DESPA, a informa nan mes debidamente di locual e studiantenan a trece dilanti. E temanan relaciona cu abuso di hende grandi, cu a keda presenta ta entre otro: “Kico ta abuso di hende grandi”, “Con ta reconoce e 7 tiponan di abuso”, Ken tur por comete abuso cu hende grandi”, “Con pa preveni abuso”. Den transcurso di e lunanan nos dilanti lo trata mas di e topico aki, pero tambe otro topico relaciona cu hende grandi lo keda presenta pa publico en general. Semper ta bon pa bo ta informa debidamente ora ta trata di cuido di nos hendenan grandi.
Si abo conoce un of mas caso di abuso di hende grandi no keda keto, pero notifica e autoridadnan competente. Den e caso aki sea Departamento di Salud Publico, Departamento di Asuntonan Social of polis.


text:
Overwatch su World Cup di 2017 ta back. E articulo aki ta bai over di tur loke boso mester sa over di e copetencia.
E caminda pa e World Cup ta cuminsa e luna aki mes anto Blizzard ta bai track e skills nan di e top 100 players di cada pais. Danki na esaki, mas pais ta haya e chens pa participa compara cu aña pasa.
Cuminsando April, Blizzard ta ba haci uzo di e skills rating di e top 100 di cada pais pa asina nan por determina cua ta bai ta e top 32 pais cu lo participa den e “live qualifiers”. Den e live qualifiers, e participante nan lo lucha den un grupo di 8. Paisnan cu bay door lo haya nan chens pa participa den e finals di Blizzcon 2017. Riba e website di Overwatch bo por wak cua paisnan ta cai den e top 50 te awo. E top 3 nan ta South Korea, China y USA. Tur pais mag di participa incluendo Aruba, Korsou y Bonaire. Hulanda awo ki tambe ta den e top 50 paisnan na number 15.
Despues cu nan selecta e 32 paisnan, e players nan lo tin cu forma nan mesun 2017 Overwatch World Cup National Committees. Cada un di e National Commitee lo consisti di 3 expertonan local. Anan lo ta encarga pa selecta e “roster picks” pa cada stage di e copetencia incluendo e finals di Blizzcon 2017. E proceso pa selecta e 3 expertonan lo ta parti den dos paso. Den e prome paso e hendenan di Overwacth lo nomina 10 experto pa cada pais. E nominadonan aki lo ta hende cu tin experencia caba den e typo di cosnan aki. Den paso dos nan lo laga e players nan mes vota pa e 3 expertonan cu nan kier den nan National Committee. Votamento lo cuminsa den april net despues cu e 32 paisnan lo wordo anuncia.
Despues cu cada pais tin nan mesun Overwatch World Cup National Committee pa representa nan pais, nan lo cuminsa cu e “live qualifiers”. Ta bai tin 4 “live group stage events” y nan lo tuma luga rond di Europa, Merca y Asia. Cada stage lo tin 8 national teams cu lo competi cu otro anto e miho 2 teamnan lo sigui pa e Finals na Blizzcon 2017. E 8 teamnan aki lo competi den single-elimination matches te ora nan haya un team ganador.
Aña pasa South Korea a bira e Overwatch World Cup Champions. Ken lo ta e champions e aña aki nos no sa ainda. E por ta cua pais cu ta. Si bo kier wak e copetencianan aki bo por wak nan gratis online. Si bo lo ta interesa pa ta eynan mes pa apoya bo team, e orey bo por cumpra bo tickets nan cuminsadno den mei.
Ki boso ta pensa di e Overwatch World Cup 2017? Lagami sa den e comment section akibou y mane semper, danki pa lesa.


text:
MARGARITA, Venezuela- William Pelaez, president di e Asociacion di Prestadonan di Servicionan Turistico, a comenta cu pa 2 or y 50 di marduga di diasabra, nan a ricibi un yamada di e persona encarga cu e Marina di Venetur, cu lo tabata tin un candela den e yachtclub. Un total di shete embarcacion tabata na candela, cu door di e biento barconan a cuminsa tabata drief, full na candela.
E barconan na candela tabata pega e otro nan, aunke tabata haci lo posibel pa mantene nan leu for di otro. E bomberonan, segun Pelaez a destaca , a haci un labor extraordinario, nan a keda sin awa y a cuminsa traha cu tobonan di awa.
Pelaez ta doño di e compania Infinito Producciones cual a perde cuater yate cu tabata dedica nan haci biahenan turistico pa Coche y Cubagua. El a agrega cu e embarcacionnan aki no tabata sigura door di e situacion dificil di e pais y e placa no tabata yega ni pa paga e huur.
E perdidanan ta suma na mas di un miyon dollar.
Fuente: La Patilla


text:
Buenos Aires 2018News
Nicole Hoevertsz ta na Buenos Aires
Nicole a participa na un reunion hopi importante di IOC
Secretaria General di COA, Sra. Nicole Hoevertsz (na cora di dos na man robez) a participa pa di dos biaha(prome tabata PyeongChang na februari) na reunion di tur Miembro di Comite Olimpoco Internacional(IOC) como Miembro di Comite Ehecutivo. Casi tur miembro di IOC ta atendiendo e Weganan Olimpico Hubenil 2018 na Buenos Aires, Argentina unda diferente reunion y forum nan importante ta tumando lugar.


text:
ORANJESTAD – Algun simannan atras pelotero Arubano Brandon Rincones kende ta firma cu e organisacion di Boston Red Sox tabata di bishita na nos...
ORANJESTAD – Tur anja e expectativa nan ta halto pa e ekipo di Boston Red Sox. Anja pasa no tawata e mihor...
ORANJESTAD – Pa dos siman, Alex Cora a biba dos bida. E tawata manager di Boston Red Sox di 8or di mainta...
ORANJESTAD – Nos a ricibi e grato noticia cu e talentoso hoben pelotero Brandon Rincones ta firma cu e ekipo di Boston...
ORANJESTAD – Xander Bogaerts por wordo considera un di e mihor shortstop di Grandes Ligas. Ayeranochi e astro Arubano Xander Bogaerts un...
BOSTON – Den su carera profesional hopi jong, e critica semper tawata “si pero ja…” Y mayoria biaha e tawata algo asina...
BOSTON – Ayeranochi prome cu e wega di Boston Red Sox y Baltimore Orioles, e hoben Arubiano Xander Bogaerts a ricibi den...


text:
VIC ta un instituto prinsipal pa guia i yuda departamento di GMN den su asuntu finansiero.VIC ta un instansia independiente den salubridat di Kòrsou, manera ta stipulá den e akuerdo di gobernashon di Kòrsou.
Mirando ku nos ta un instituto independiente i profeshonal ku e meta pa mehorá salubridat di nos pueblo na Kòrsou,VIC ta traha ku diferente instansia den sektor públiko I institutonan internashonal ku tambe ta eksperto den salubridat.
Tur aña VIC lo traha un relato anual den kual ta indiká tur e proyektonan ku a ehekutá den e aña konserní. Un komishon independiente ku ekspertonan internashonal ta evaluá e kalidat di VIC tur aña. Nan tin komo eksigensha di referensha WHO òf PAHO.


text: Dia 31 di augustus alrededor di 10:45 Warda Costa su Joint Rescue & Coordination Center (JRCC) a haya un mensahe di Aruba Ports Authority (APA) cu lo tin un barco, e Materialista, cu problema di motor den becindario di un plataforma petrolero. E FRISC di Marina Real tabata haciendo su patrouille na e momento ey anto a acudi pa yuda busca e boto. No a logra encontra e boto. Despues e avion Dash-8 di Warda Costa a sigui cu e buskeda y a haya esaki. E boto a wordo treci na Barcadera unda Douane y Warda Costa a controla esaki. No a haya nada particular a bordo. Scheepvaartinspectie a tuma encargo di e boto y a hala e documentonan di e boto aden pa motibo ku e boto no ta apto pa ta riba laman.Un bon cooperacion entre Warda Costa, APA, Marina Real, Douane i Scheepvaartinspectie Aruba.


text:
Baña prome cu drumi ta un custumber cu por yuda relaha e curpa pa haya un miho calidad di soño.
E ta permiti pa reduci e tension muscular y stress, cu, por lo general, ta keda tras di cumpli cu un hornada laboral agotador.
No obstante, su beneficionan por ta limita den caso di muha e cabey, dado cu e accion aki ta conduci e desaroyo di algun problema di salud.
Si ta bon, na principio parce e ta inofensivo, cu e dianan por provoca reaccionnan indesea tanto na nivel capilar como riba e musculonan y e sistema imunitario.
Teniendo na cuenta cu algun ta desconoce e consecuencianan aki, a continuacion nos kier comparti nan detayadamente pa tur cu ta percura pa evita nan.
1.Dolor di cabes
Si bo bay descansa cu cabey muha por incrementa e episodionan di cefalea severo, dado cu e humedad ta genera un cambio brusco riba e temperatura corporal.
E problema por ta ainda mas pio ora cu tin e mal custumber di mara e cabey den un serbete, ya cu e ta retene pa mas tempo e humedad.
E situacion aki ta afecta e circulacion di sanger den e cuero di cabes y na aumenta e tension, ta provoca dolornan cu por stroba e soño.
2. Kibramento di cabey
Si bo ta di esnan cu ta preocupa pa mantene e cabey fuerte y saludabel, bo tin cu evita al maximo e mal custumber di muh’e ora cu bo ta tuma un baño prome cu drumi.
E practica general aki, un fuerte debilitamento di e cabey y poco poco ta aumenta e susceptibilidad na kibra y caida excesivo.
3. Infeccionnan di cuero
E humedad di e cabey durante e periodo di descanso, ta aumenta e riesgo di padece infeccionnan di cuero ya cu e microorganismo tin e ambiente dieal pa prolifera su mes.
Cu e diferencia di cuando labamento di cabey pa dia, pa anochi e no tin e aire suficiente pa por seca por completo y ora cu e drenta den e calor di cama, e ta crea e clima perfecto pa eczema y bacteria.
Como consecuencia, por aparece eczema y iritacion den e cuero di cabey y e cuero rond di e cabey mes.
4. Grawatashi y inflamacion
E eczema cu ta prolifera riba e cuero debi na e cabey muha por provca inflamacion y grawatachi, hasta despues di seca.
E sintoma aki por bira recurente y hopi biaha, ta tarda varios dia den disparce ora cu no trat’e di forma adecuado.
5. Alergia y verkoud
E cambio di temperatura corporal cu ta tuma luga na momento di bay drumi cu e cabey muha, por debilita e sistema imunitario y desencadena afeccionnan manera alergia y verkoud.
Dado cu e humedad ta keda reteni pa varios ora, e mecanismonan di defensa ta debilita y ta permiti e atake di algun virus y bacteria.
6. Cabey vet
E humedad cu ta keda reteni den e cabey pa varios ora ora di bay descansa, por aumenta e tendencia di tin exceso di produccion di vet y textura cu ta pega.
Esaki ta debe na e alteracionnan cu ta sufri e actividd di e glandulanan sebaceasque, na su turno, ta conduci un desbalance di e pH di e cuero di cabes.
Como resultado, e cabey ta manece cu un aspecto desagradabel, bruha y yena cu krul.
7. Dolornan muscular
Aunke e sintoma aki por ta ocasiona pa multiple factor, no tin cu descarta cu e awa reteni den e cabey por ta su desencadenante.
E cambionan di temperatura cu e curpa ta genera, ademas di e dificultadnan circulatorio, ta aumenta e dolornan muscular y tension.
8. Caspa
E scamanan chikito cu ta haci cu e cabey ta mustra sushi, por ta consecuencia di e eczema cu ta wordo reproduci den e cuero di cabey ora cu drumi, reteniendo e humedad.
Si ta bon, tin hopi responsabel pa su desaroyo, e mal custumber di drumi cu e cabey muha ta aumenta e riesgo di sufri di dje.
Esaki ta debe na e desekilibrio cu ta produci e pH capilar, cual ta genera un entorno perfecto pa e crecemento di e microorganismonan aki.
Otro consideracion
E problemanan di salud menciona sa wordo produci ora cu e custumber di drumi cu cabey muha ta recurente of diario.
Pa evita cu e ta genera pa e situacion aki, lo miho ta pa proteha e cabey cu un capa ora di baña durante oranan di anochi.
E labamento di cabey tin cu wordo realisa durante dia, ya cu e aire liber ta facilita su secado y e eliminacion di e microbionan.
Por supuesto, pa evita eczema y infeccion, e hawamento mester wordo haci cu productonan adecua pa cada tipo di cabey.
Abo sa bay descansa cu bo cabey muha? Awo cu bo conoce e posibel consecuencianan, percura pa evita esaki al maximo, incluyendo su nunca bo tabata tin inconveniente.
Fuente: www.mejorconsalud.com


text:
Den luna di Ougùstùs 2015 mi a publiká un historia impaktante di algu ku a pasa mi den Campo Alegre. (Klek aki pa lesa e historia.) E historia aki a kai den man di èks Minister di Finansa George Jamaloodin, kende no por a kontené su mes, i a manda e historia pa èks Promé Minister di Kòrsou Gerrit Schotte.
No ta konosí pa ki motibu Jamaloodin lo a manda e historia aki pa Schotte, pero dia tabata tin “Teener Parade’ mi a topa ku Schotte den kaya i el a bisa mi ku e ta bai yama mi un dje dianan aki pa nos kòmbersá. Mi a dun’é mi number, i mi no a preokupá mas despues, pasó mi konosé Yu’i Kòrsou. Nan ta bisa ku nan ta hasi algu, pero al final nan no ta hasi nada.
[Even though blogging costs a lot of time and money, I don’t feel like charging my blog readers to be able to read my content. I want to keep it free for everyone. However, funds are still needed in order to produce and publish quality content, as well as writing and publishing books. Consider making a one-time donation to Lion Spratt as a way to show your support. Click here to learn how. Thank you in advance for your generosity!]


text:
Parlamentario Mervin Wyatt-Ras durante conferencia di prensa di fraccion di AVP a trece padilanti cu pa loke ta trata sector social danki na e y su fraccion sector social por conta cu e suma completo pa ehecuta e plan social. Den e nota di cambio no.2 gobierno a kita un suma di 5.6 miyon for di dicho plan. Aki por nota e falta di prioridad cu di berdad gobierno MEPPORRED tin pa sector social. Tambe por nota cu gobierno no ta honesto cu e sector aki.
Con straño e por zona gobierno despues di a declara cu tin un asina yama “crisis” social a anuncia cu fanfaria cu lo pone 17 miyon disponibel pa sector social, mientras cu den e nota di cambio kier a pasa Parlamento un “fastball” y kita parti di e suma aki pa parti pa otro sectornan, paso a resulta durante tratamento di presupuesto cu e gobierno aki tin placa y no ta manera cu gobierno ta aparenta.
Si Wyatt-Ras y su coleganan no a paga tino gobierno por a kita 5.6 miyon for di sector social. Den e nota por lesa:
”De kosten voor 2018 van het Sociaal Crisisplan worden na her-allocatie geraamd op Afl. 11.639.7000 minder dan oorspronkelijk voor 2018 rekening meegehouden. Dit gezien de implementatie van het Sociaal Crisisplan in mei aanstaande van start gaat door de late vaststelling van de ontwerpbegroting 2018”. Aki gobierno ta admiti cu nan tabata laat. Veld social a kere cu ta bai haya 17 miyon florin pero esaki lo tabata menos. Danki na Mervin Wyatt-Ras y su fraccion instantaneo gobierno a core pone e suma bek den presupuesto. Wyatt-Ras y su coleganan tabata cla pa presenta un amiendo pa aloca e suma di 5.6 miyon bek. Pero gobierno a spanta y core cambia e nota y entrege. Gobierno pues no ta serio pa loke ta trata su intencion pa sector social.
Wyatt-Ras alabes a expresa su preocupacion pa cu e “crisisheffing” of aumento di BBO te 6% cu e gobierno aki a pasa den e presupuesto 2018 y tambe pa aumento di prijs di gasolin. Esakinan sigur ta afecta nos pueblo y hinca nos pueblo den un berdadero “crisis”, specialmente esunnan vulnerabel. Prijsnan y costo di bida lo subi, trahadonan lo perde trabou y esunnan cu no tin suficiente placa cu no por cumpli cu pago di debe of ta drenta den debe y pobresa y lo cay den depresion, stress y crisis. E consecuencia di BBO sigur lo ta un crisis social ocasiona dor di gobierno MEPPORRED.
Wyatt-Ras a cuestiona tambe e hecho cu ta menciona uzo di marihuana na comienso di e plan di crisis social, mustrando di e forma aki cu Cannabis ta parti di e crisis social y den mesun rosea gobierno ta considera Cannabis como pilar economico. Esaki no ta cuadra cu otro y ta contradictorio na otro.
E uzo medicinal di Cannabis ta ser studia caba dor di AZV pa trata cu pashentnan y ta algo cu ta masbien e mundo medico por duna un opinion al respecto y lo mester tin normanan estricto, mientras e uzo di Cannabis recreacional ta contra di ley na Aruba. Den corant tin varios ehempel di caso unda polis ta hiba cuidadanonan cera pa posesion di droga of ora ta planta marihuana. Segun Wyatt-Ras cantidad di adictonan cu awe ta esclavo di hard drugs ta trece padilanti cu nan a cuminsa uza marihuana den prome instante. En bista di e problemanan grandi cu adiccion ta causa cerca nos hobennan y adultonan y den nan famia Wyatt-Ras no por apoya uzo recreacional di Cannabis.
Wyatt-Ras a aclaria su voto y di su fraccion pa loke ta trata e mocion di Cannabis. Su persona a ricibi diferente remarca pa loke ta trata e mocion. E mocion ta boga pa e uzo medicinal pero tambe ta boga pa normanan menos streng pa test uzadonan di marihuana. Wyatt-Ras no por sostene tal mocion en bista cu no por ta posibel cu ta baha normanan di test di cual dunadonan di trabou, entre nan di contratistanan y refineria, ta depende pa garantisa siguridad na trabou. Tambe ora di yuda hobennan di keda for di adiccion ta uza testnan pa yuda nan. Wyatt-Ras a considera e mocion como un fastball pa asina regla e uzo recreacional di Cannabis. P’esey mes e no por a sostene. E uzo medicinal manera Wyatt-Ras a indica ya ta ser studia dor di expertonan di AZV y no tin mester di mocion pa esaki.
Mervin Wyatt-Ras: “Gobierno mester ta honesto cu sector social”
Parlamentario Mervin Wyatt-Ras durante conferencia di prensa di fraccion di AVP a trece padilanti cu pa loke ta trata sector social danki na e y su fraccion sector social por conta cu e suma completo pa ehecuta e plan social. Den e nota di cambio no.2 gobierno a kita un suma di 5.6 miyon for di dicho plan. Aki por nota e falta di prioridad cu di berdad gobierno MEPPORRED tin pa sector social. Tambe por nota cu gobierno no ta honesto cu e sector aki.


text:
NOS BIDA KRISTIAN
Usa Literatura Bíbliko na un Manera Sabí
Hesus a bisa: “Boso a risibí pòrnada, duna pòrnada.” (Mat 10:8) Nos ta obedesé e instrukshon akí i no ta kobra hende pa Beibel òf nos publikashonnan basá riba Beibel. (2Ko 2:17) Sinembargo, e publikashonnan akí ta kontené bèrdatnan balioso di e Palabra di Dios. Ademas, pa imprimí i manda literatura na tur kongregashon rònt mundu ta kosta hopi plaka i esfuerso. P’esei, nos mester tuma solamente e publikashonnan ku nos mester.
Usa disernimentu ora di duna hende literatura, asta ora bo ta prediká na lugánan públiko. (Mat 7:6) En bes di simplemente duna hende ku ta kana pasa literatura, hasi esfuerso pa kòmbersá ku nan pa bo haña sa si nan tin interes. Bo kontesta pa por lo ménos un di e preguntanan den e kuadro di e artíkulo akí ta ‘sí’? Si bo no por determiná si un persona ta realmente interesá, ta mihó pa dun’é un tratado. Pero, si e pidi bo un revista òf otro publikashon, dun’é un libremente.—Pro 3:27, 28.


text:
WILLEMSTAD.- EXTRA por konfirmá ku outoridatnan a kaba di haña otro kurpa sin bida na St. Jorisbaai/Koraal Tabak. Esaki ta bira e di 5 kurpa sin bida ku a haña for di loke ta parse di tabata un aksidente ku a tuma lugá ku un lancha ku vários venezolano den dje. Despues ku a haña e kuater kurpanan sin bida djárason último, diferente fuente a insistí ku tin mas persona ku a hoga den e aksidente i ku tin algun ku a logra yega tera pero nan ta skondí probablemente den mondi. l Ta pa e motibu ei mes Wardakosta i polis a kontinuá ku e buska tantu riba tera komo riba laman. Sin duda un kaso sumamente lamentabel.
Keda pendiente pa mas informashon.


text:
Polis a para auto sospechoso na e area hotelero y 2 homber cu tabata den e auto no por a mustra niun permiso
Dialuna atardi polisnan a ricibi informe di un auto sospechoso banda di e area hotelero, mesora a dirigi un patruya pa bay para nan. Ora cu polis a para e auto a bin encontra 2 persona stranhero cu no por a mustra nan papel di permiso pa ta na Aruba. E 2-nan aki a declara cu nan a caba di traha na un cas na Seroe Pela y polis a constata den nan rugzak baki plastic cu tabata contene nan caminda. Como cu nan no por a mustra ningun documento legal polis a detene ambos y a hiba nan pa Guarda Nos Costa revisa si nan ta legal sino nan lo ser poni pa deporta.


text:
Willemstad - Djasabra mardugá al rededor di 03.45’or, Sentral di Polis a risibí yamada di un kaso di hinkamentu ku a tuma lugá na altura di landhuis Hel.
Outonan di polis pega na kandela.
Willemstad - Djasabra mardugá alrededor di 4’or, Sentral di Polis a risibí yamada ku algun vehíkulo den garashi di polis na Saliña tabata na kandela.
Polis ta intensifiká atendementu ku atrako
WILLEMSTAD – Kuerpo Polisial, kumpliendo ku su tarea di e.o. mantené òrdu públiko i garantisá protekshon na komunidat, ta analisando e kantidat di atrakonan ku e aña aki a bolbe lanta kabes i den mesun rosea huntu ku komunidat, trata na frena esaki.
Polis a hasi detenshon di estranhero.
Willemstad - Djaweps 9 di yüni 2016, alrededor di 09.32 or di mainta, sentral di polis a risibí informashon ku den área di playa di San Juan tin un grupo di persona aspekto latino ta kana. Probablemente nan a bini ku un lancha.
Detenshon i arma di kandela konfiska.
WILLEMSTAD – Djadumingu mardugá alrededor di 02.25’or, un unidat di e tim di mantenshon durante patruyahe den Saliña, a para un vehíkulo i durante di kòntròl a bin topa un arma di kandela den e outo.
Detenshon di sinku sospechoso.
Willemstad - Djabièrnè 10 di yüni 2016, alrededor di 00.12 or di mardugá, personal di Tim di Mantenshon di Òrdu Públiko Otrabanda a para un outo sin plachi di number pa kontròl.
Unsebako ku Mini-Simposio “ta den bario ta lanta e mucha”
Willemstad - Dia 22 di yüni próksimo Fundashon Union Sentronan di bario di Kòrsou "UNSEBAKO" ta kumpli 2 aña di eksistensia.


text:
ORANJESTAD (AAN) – E ekipo hoben di Jon Tai consisti di Jeandry Mathilda y Chingho Chung no por a logra sorprende e fuerte ekipo di Anglo Mago consisti di Mario Lobo y Andy Gomes den e gran final di e Copa Aruba 2017 den tennis di mesa.
Despues di a perde e prome partido den e best out of three, diamars anochi e weganan a continua unda e ekipo di Jon Tai mester a gana pa forza un wega number tres.
Mester bisa cu apesar di a duna un tremendo bataya y a logra gana trece un set na nan fabor, e hobennan Mathilda y Chingho no por a sorprende e ya experencia y campeonnan di tur tempo esta Mario Lobo y Andy Gomes cu ta gana e partido 3 – 1 y ta bira asina ganadornan di e Copa Aruba 2017.
E weganan a bay como lo siguiente Chingho ta gana Andy 3-0, Mario ta gana Jeandry 3-1, Mario ta gana Chingho 3-0 y Lobo/Gomes ta gana Mathilda/Chung 3-0. Asina Anglo Mago a gana total cu score 3-1 di Jon Tai.
Pa loke ta e bataya pa e di tres lugar Team Mazuga Table Tennis consisti di Jean Claude Hoek y Johnatan Paredes a gana 3 – 2 di e team di Marios Sportshop consisti di Franklin Lopes y Alfred Leong pa asina keda na puesto number tres den e Copa Aruba 2017. Un pabien na tur e ganadornan di e torneo Copa Aruba 2017 den tenis di mesa.
Un danki sigur na Lotto, e Loteria di Aruba pa medio di Comision di Subsidio cu a yuda subisdia e campeonato di Copa Arub a 2017 den teams organisa pa Aruba Table Tennis Association.


text:
Ciclistanan Jodelka Ras y Jordan Ras residencia na Hulanda a logra tremendo papel cu nan ekipo RTV De Zwaluwen
Despues cu Jodelka y Jordan a logra clasifica pa core 5 careda grandi na Hulanda cu nan club RTV De Zwaluwen esaki den roadbike. Mester bisa cu Jodelka Ras a keda na di 2 luga den su categoria den Hulanda pa 2018 den careda di ruta mientras Jordan a keda na di 10 luga den su categoria den e.careda di ruta pa loke ta 2018. Nan tata Joaquin Ras ta masha orguyoso di e prestacion di su dos yiunan cu semper lo keda representa Aruba unda cu nan bay.
Pabien na Jodelka y Jordan Ras y henter famia cu e gran logro aki.


text:
Meta di Ride for Roses pa kana 1000 km alkansá – ekstendé pa 1500 km
A rekoudá ku SO-nan mas ku 100 mil kaba pa RFTRC
WILLEMSTAD – Djasabra atardi alrededor di 5 or Curd Evertsz a kompletá e meta original di fundashon Ride for the Roses Curaçao (RFTRC) pa kana 1000 km den kuadrio di 'RFTRC Standing Order 1000’ na kaminda pa e di 15 aniversario di e fundashon. E kanamentu mester a bai sam-sam ku kolektá standing order nobo na fabor di RFTRC i esei tambe a logra. Djasabra, na yegada na e punto final, Curd Evertsz a anunsiá di ekstendé e meta pa 1500 km kontal ku e ora ei tambe por sigui registrá mas standing order nobo.
Na mart e aña aki ‘Solo Walker’ i visepresidente di RFTRC Curd Evertsz a kuminsá bou di e título RFTRC Standing Order Awareness Tour ku e ophetivo pa kana 1000 km na kaminda pa e di tres lustro di RFTRC na yanüari 2019. Esaki mester a bai pareu ku standing order-nan pa un suma mensual komo kontribushon na RFTRC ya ku tur loke ta rekoudá, ku intervenshon di Prinses Wilhelmina Fonds (PWF), finalmente ta bai na benefisio di e lucha kontra kanser i e kuido di pashènt di kanser na Kòrsou.
Buddies
Djasabra último for di mitar di 11 di mainta Curd Evertsz a kuminsá kana e último alrededor di 30 di e 1000 km ku salida na Kraké. Despues di a yega na e punto final, e edifisio di PWF na Scharlooweg i hasta promé ku ora programá, el a anunsiá ku e ta adaptá su meta. Den lus di e di 15 aniversario ku ta aserkando, e ta sigui kana te yega 1500 km bou di e kondishon ku e kantidat di standing order tambe ta keda subi.
Dos siman pasá Ride for the Roses ya a logra ku e akshon aki ku e standing order-nan firmá huntu a alkansá basta mas ku 100.000 florin fiho riba un base anual ku tur luna ta traspasá pa RFTRC. Awor ku ta sigui ku e akshon te 1500 km por spera ku e esaki lo resultá den un bunita suma final sin presedente. En prinsipio Curd Evertsz tabata kana e so, pero rondó di dje a forma un grupo di buddies ku tambe a perkurá pa optené standing order. Aplikashonnan nobo pa standing order ta keda bonbiní atraves di e direkshon di e-mail [email protected].
Djasabra tambe un grupo di buddies a kana parti di e ruta, meskos ku esnan ku a firma un SO kaba i otro voluntarionan ku ta duna nan sosten i personal di Marina Hulandes bou di guie aid Komandante De Vin. Ademas promé minister Eugene Rhuggenaath i minister Steven Martina di desaroyo ekonómiko tambe a kana na e okashon aki. Na mitar di e ruta miembronan di VKC tambe a djòin i riba e último parti e drùmbènt di VKC a kompañá e grupo.
Formularionan di SO
Ya tabata eksistí e posibilidat pa persona i instansianan traspasá tur luna un sierto suma di plaka pa e fundashon. Esaki por ta un fuente interesante pa e esfuersonan ku ta hasi tur aña ku e Ride-Sail-Swim-Walk for the Roses. Na tur banko lokal tin formulario pa standing order, pero klaro ku RFTRC i Curd Evertsz gustosamente ta yuda ku formulario di e banko di bo eskoho. Esun ku ke duna, ta yena e formulario i ta outorisá banko pa transferí tur luna un sierto suma pa RFTRC. Esaki no ta rekerí mas paso i por kontrolá e transferensianan aki, sin ku tin gastu bankario mará n’e i sin muchu papeleo.
CONTACT: email Arthur Rosario or Helena Seferina at [email protected]


text:
Manera pa Ofresé
E TOREN DI VIGILANSIA
Introdukshon: E kareda di e kuater koredónan di kabai ta un di e esenanan mas konosí di e buki di Revelashon. Tin hende ta haña e esena ei spantoso, miéntras ku otronan ta hañ’é fasinante.
Teksto: Rev 1:3
Publikashon: E edishon akí di E Toren di Vigilansia ta splika ku e kareda di e kuater koredónan di kabai por nifiká bon notisia pa nos.
SIÑA HENDE E BÈRDAT
Pregunta: Bo ta kere ku nos por sa kiko futuro lo trese kuné?
Teksto: Isa 46:10
Bèrdat: Dios ta revelá loke tin den futuro pa medio di su Palabra, Beibel.
BO POR TIN UN BIDA DI FAMIA FELIS
Introdukshon: Nos ta mustrando hende e vidio kòrtiku akí tokante famia. [Pasa e vidio di introdukshon: Bo Famia Por Ta Felis.]
Publikashon: Si bo ke lesa e foyeto menshoná den e vidio akí, bo por hañ’é grátis òf mi por mustra bo kon pa download e for di e website.
TRAHA BO MES PRESENTASHON
Usa e èhempelnan aki riba pa traha bo mes presentashon pa sirbishi


text:
Notisia
Publikashon
Komportashon den tráfiko
Nos ta drentando 2017. Temporada ku tin mas trafikashon ku normal riba kamindanan públiko. Esaki ta trese kuné tambe ku hopi outomobilista ta falta ku reglanan di tráfiko, pa desviá filanan largu. Konsekuensia di esaki ta aksidentenan di tráfiko innesesario ku na nan turno ta sòru pa mas opstakulisashon riba nos kareteranan.
Un otro faktor ku tur fin di aña Kuerpo Polisial ta notando ku ta kontribuí na aksidentenan chikí, grave pero tambe fatal, ta korementu di vehíkulo bou di influensiá di alkohòl òf otro supstansia prohibí. Nos ke enfatisá tambe riba vehíkulonan den estado tékniko defisiente ku ta subi kaya òf di kua dokumentunan no ta na òrdu.
Kada individuo ku ta manehá un vehíkulo mester ta konsiente di e rísikonan ku e ta eksponé su mes i otronan na dje, na momentu ku e ta aktua kontra di leinan di tráfiko. E fin di aña aki polis lo ta estrikto ku kontròlnan di tráfiko i ta aktua di un forma severo kontra esnan ku ta faya ku regla.
Lo no permití ningun vehíkulo di kua dokumentunan no ta na òrdu òf téknikamente no ta den bon kondishon, sigui move riba vianan públiko. Tambe lo aktua determiná kontra ponementu di ‘fever’ i otro hazañanan ku ta hinka usuarionan di tráfiko den peliger òf ku di un òf otro forma ta forma molèster pa e bisindario.
Telefòn (+5999) 866-6800
Telefòn (+5999) 866-6400
Telefòn (+5999) 866-6300
Telefòn (+5999) 866-6700
Telefòn (+5999) 866-6900


text:
Willemstad - Movementu Pueblo Uní Sólido I Hustu (PUSH) a keda fundá dia 3 di mart 2017 riba inisiativa di Ydellienne Heerenveen. Direktiva di movementu PUSH Kòrsou ta konsistí di Ydellienne Heerenveen (presidente i líder polítiko), Cormeline Perez-Mathilda (sekretario-general), Nidjieska de windt (tesorero). Movementu PUSH Kòrsou ta un movementu polítiko nobo ku su propósito ta pa redusí pobresa i kriminalidat na Kòrsou.
E vishon di movementu PUSH Kòrsou ta pa “PUSH” e yunan di Kòrsou pa nan por tin un bida próspero, resíbi trato igual i ku oportunidat pa desaroya nan mes komo un bon yu di Kòrsou. Kòrsou mester ta un ísla inovadó. E mishon di movementu PUSH Kòrsou ta pa trese inovashon i stabilidat den gobernashon.
Edukashon ta e base fundamental di un persona. E nível di edukshon na Kòrsou mester wordu elevá. Movementu PUSH Kòrsou lo invertí den inovashon i kalidat di enseñansa. Mester tin mas material edukativo digital ne skolnan. No tin mag di tin diferensia di kalidat di enseñansa entre e skolnan. Deporte i kultura tin ku wordu íntegra den e sistema di edukashon. Lo introdusí lèsnan di etiketa i ku tin di haber ku formashon di nos hobennan pa asina yuda krea yunan di Kòrsou servisial. Skolnan di fishi tin ku wordu reintrodusí.
Korsou lo wordu dívidi den tres distrikto. 1)Banda Ariba, 2) Banda mei mei i 3) Banda Abou. Kada un distrikto lo tin nan propio edifisio di SVB i kranshi pa por fasilita e pueblo. Tur sentro di bario na Kòrsou mester wordu renová. E sentro di bario lo ta e “kurason” di e bario.
Kaminda tur e fasilidatnan sosial lo wordu ehersé. E sentro di bario tin ku fungi komo un sitio di rekreashon kaminda trainingen, workshops, aktividatnan kultural, deporte por wordu ehersé.
Un di e faktornan pa ser un bon yu di Kòrsou ta ku un persona mester tin un entrada pa por kria su famia. Un di e problemanan prínsipal ta ku no tin sufisiente kupo di trabou. Dor di pone ekonomía di Kòrsou floresé atraves di invershonista nan mas kupo di trabou por wordu krea. Turismo lo bira un di e sektornan ku lo tin futuro aden pa Kòrsou.
E pueblo di Kòrsou tin ku wordu konsientisá pa hasi deporte, kome i biba mas salú. Tin ku hasi mas uso di “zonnepanelen” pa por krea elektrisidat. Tur spesialista yunan di Kòrsou ku a bai hasi nan studio den eksterior tin ku wordu registrá. Nos spesialistanan ta esnan ku tin ku tin ku bini na remarke pa haña trabou den nos hospital nobo.
Movementu PUSH Kòrsou ke pone énfasis riba desaroyo ekonómiko i invershon sosial. Tambe ke baha impuesto riba materialnan di deporte.
Movementu PUSH Kòrsou ke introdusí “bezoek zonder toezicht/ wip-uurtje” pa nos prezunan. Énfasis riba rehabilitashon di prezunan. Prevenshon pa kombati kriminalidat. Víktimanan di krímen mester haña e guia apropia pa ora nan ta den nos Sistema hudisial I tambe ora ku a kumpli ku kastigu. Pa por integra den nos komunidad I por produsi I aporta na un miho sosiedad I ekonomia.
Movementu PUSH Kòrsou, ta boga pa un kambio, I pa logra esei pueblo kompletu mester por traha huntu, kambia nos mentalidat I lucha huntu pa un solo meta; un miho Kòrsou. Nos tin ku pusha pa bai dilanti.
Union ta e solushon!!!


text:
Playerunkown’s Battlegounds cu a sali luna pasa a bira un hit dibiaha riba steam y ainda su popularidad ta sigui crece. E developer di wega, Bluehole a anuncia awe cu e wega a pasa un milestone importante pa nan cual ta bende 2 miyon copias di e wega. Pa celebra e milestone aki, nan lo bay haci un livestream event dia 4 di mei, pa asina recauda fundo pa e charity group, Gamer’s Outreach.
Bluehole lo match te cu $100,000 den donation durante e live event. E CEO di Bluehole Gang-Seok Kim a bisa den un statement cu un di e rasonnan mas grandi di yega na e milestone aki ta door di nan dedicated community cu ta yuda nan hopi pa mehora Playerunknown’s Battlegrounds. Esaki ta un manera cu nan lo kier duna back na nan community.
Playerunknown’s Battleground ta un competitive survival game cu tin un following basta grandi y cu ta sigui crece. E ta un wega cu ta birando hopi popular tambe dentro e gaming communities di Aruba, Curacao y Bonaire. Te awo e wega aki ta na di 3 luga di most active players riba steam, e prome cu di dos ta Dota 2 y CS:GO. E wega aki ta solamente optenibel riba PC, pero Bluehole ta trahando pa trece e wega aki riba PS4 y Xbox One tambe.
Ki boso ta pensa di Playerunknown’s Battleground? Boso ta hung’e tambe hopi? Laga’mi sa den e comment section akibou, y mane semper, danki pa lesa.


text:
Segun directora di Departamento di Impuesto
ORANJESTAD (AAN): Directora di Departamento di Impuesto, Sra. Luenne Gomes- Pieterz tabata tin contacto cu minister di Finanza, mr. Xiomara Ruiz Maduro tocante pago di impuesto di vehiculo di motor, pa cual e ta amplia mas ariba esaki.
Doño di autonan cu no ta A-nr a expresa nan preocupacion pa loke ta pagonan di impuesto di vehiculo di motor. Manera ya menciona Januari 2017 tabata tin un cambio di ley, caminda cu e tipo di plachinan aki, enbes di paga pa kwartaal, nan mester a paga den un solo biaha, cual deadline ta 31 di Januari.
Mirando cu 2017 tabata un aña transitorio, e ex minister a acorda cu ta mantene un maneho flexibel, pa tur otro cu no tin A-nr, cualnan ta TR, TX- V-car,etc. ,pa asina esunnan cu tin mas di un truck, caminda cu e peso ta bin un tiki mas pisa financieramente pa cumpli cu e pago den un solo biaha.
Por a compronde cu e grupo di clientenan aki a vocifera nan preocupacion pa e pago dia 31 di Januari y minister di Finanza, Sra. mr. Xiomara Ruiz- Maduro a acorda cu lo duna e mesun flexibilidad e aña aki. E fechanan lo core mescos cu A-nrnan. Ley ta prescribi cu pa 31 di Januari e prome mita mester ta paga y ultimo fecha ta 30 di Juni 2018.
DIMP ta purba cuminsa mas trempan pa clientenan cu kier cuminsa paga ya caba, y tur e HBKnan tabata yen, mescos cu e oficina principal. Directora di DIMP, kier a recorda tur e clientenan cu por paga online. Kisas e cliente tin miedo of no ta confia e sistema, pero ta encurasha esaki pa evita rijnan largo.
Si compara cifranan di 2016 y 2017, ta mira un adelanto ora ta trata di impuesto di vehiculo di motor, por ripara cu e clientenan a custuma cu e secuencia di pago, cu na Januari ta e prome 2 kwartaalnan y na Juni e ultimo 2 kwartaalnan.
ESNAN CU NO A PAGA
A manda varios notificacion pa e clientenan cu ainda no a paga nan impuesto di vehiculo di motor, pa nan bin haci esaki. Por a ripara cu e cliente no ta pone atencion riba e comunicado di prensa pa loke ta trata plachinan di number cu no ta den uzo mas. Si 2017 no ta paga, e ora no por paga pa 2018. Ora cu bay verwerk pagonan di 2016, cliente ta bisa cu e no tin e plachinan mas, pa un of otro motibo.
Si e plachi a wordo horta, mester entrega un denuncia na polis, pa haya un procesverbaal. E parti di e proceso aki, cu no ta tur cliente ta bon informa. Cu si nan tin e plachi cu no ta den uzo mas, cu nan mester trece bek pa DIMP, ya cu esaki lo trece problemanan ora di paga e impuesto di vehiculo di motor.
Tin un grupo cu no ta cay den e A-platen cu no por paga den un solo biaha, y e maneho lo sigui e aña aki y kisas lo mester haci cambio den ley pa cu e grupo di cliente aki. A duna flexibilidad, pero no tur cliente a haci uzo di e flexibilidad aki. Of nan a purba di mantene e deadline nan segun ley, segun Sra. mr. Luenne Gomes Pieters.
Pa futuro, e ley mane cu e ta awo, DIMP ta e ‘Uitvoerende Instantie’, mester ehecuta e ley manera cu e ta. Pero semper teniendo na cuenta e feedback cu nan ta haya di cliente, conseho pa cambio di ley, conhuntamente cu minister lo mester discuti esaki pa wak si esaki ta lo miho pa haci pa e grupo di cliente aki, segun Sra. mr. Luenne Gomes- Pieters, directora di Departamento di Impuesto.


text:
Tokante Digicel LTE:
LTE ta nifiká pa usuarionan di Digicel, no mas ‘buffering’ i wardamentu miéntras un página ta habri. Digicel a komprometé na ofresé un streaming rápido, tambe ora di manda mensahe i habri kualke página riba internèt- i a kumpli ku esaki. Usuarionan di Digicel tin plaser ora stream videonan riba un smarphone, tablet òf kualke aparato elektróniko ku ta hasi uso di internèt. Mayoria kliente di Digicel tin un telefon ku ta kompatibel ku LTE; nan ta disfrutando kaba di e spit di mas haltu na Kòrsou. Klientenan ku no tin SIM òf telefòn kompatibel ku LTE por akudí na Digicel i kambia esaki pa unu ku ta ‘LTE friendly’ – kambio di e SIM ta grátis! *Tur telefon ku wòrdu kumprá na Digicel ta kompatibel ku LTE.
E spit di mas haltu; lihé lihé ta!
Digicel a risibí un Speed Score™ di 38.27, ku un averahe di 40.98 Mbps pa download i 13.63 Mbps pa upload, riba tur aparato. E data ta keda kompilá dor di tèstnan inisiá pa e konsumidó riba plataformanan di Speedtest® mobil. Tur proveedor na Kòrsou a keda representá den e análisis di e resultadonan ku un volúmen signifikante di tèst rònt Kòrsou. E tèstnan ta konfirmá ku Digicel tin ‘Curaçao’s Fastest Mobile Network’. E resultadonan di e Speedtest® a keda analisá dor di Ookla® durante e promé i di dos kuartal di 2018. Speedtest® ta e prueba primario pa midi spit di internèt/ ret.
Kriterio, kuota di merkado, entidatnan eligibel:
E ‘Speedtest’ Award™ ta keda otorgá na tantu ISPs i proveedornan mobil rònt mundu unabes nan keda determiná dor di Ookla® komo un di e proveedornan den nan merkado. Proveedornan ta risibí un lisensia ofisial pa uso di e lema ‘Fastest Mobile Network’. Ganadónan di e award ta keda determiná usando metodologia di Ookla® ku ta analisá resultadonan di e Speedtest®. E Speedtest® Award™ ta basá riba data kolektá durante 6 luna, esaki pa motibu ku e fluktuashon por tin impakto signifikativo pa e resultadonan, pesei ta midi konstantemente. Tur Speedtest® Award™ ta mará na un ubikashon spesífiko. Tambe, ta evaluá tur ret fiho i mobil ku ta konfirmá aktividat di servisio di Internèt den un region spesífiko.
“Durante di e último añanan Digicel a invertí hopi den teknologia aki na Kòrsou. Nos ta kontentu di risibí e ‘Fastest Mobile Network Award’ i ta komprometé di sigui kambia e manera kon konektividat ta wòrdu eksperensiá den nos merkado. Mi ke gradisí tur nos klientenan pa skohe Digicel komo nan proveedor. Tambe, un pabien na nos personal ku e rekonosementu aki. Komo kompania di télekomunikashon i proveedor di entretenimentu total nos lo sigui garantisá e spit LTE di mas haltu pa download músika, pelíkula i streaming di eventonan bibu.” ,” asina sr. Kevin Kelly, Digicel Curaçao CEO a finalisá.


text:
Buki di Mormon
E Buki di Mormon Ta un trandukshon di "The Book of Mormon". Pero E Buki di Mormon ta selekshonan for di "The Book of Mormon" i no ta completu. Un trandukshon completu ta disponibel den Spanol, Ingles, Hollandes, i hopi otro idiomanan.
E ta un buki di skritura, ku ta splika e historia di e pueblo di e injanan den Merka Antiguo. E ta splika over di e manera ku Dios a papia ku nan i a guia nan di e mesun manera ku el a guia e hende den e beibel. E Buki di Mormon ta conteni e eskritonan di hopi differente profetanan, ku a predica na e hende antiguo di merka. E luga, unda e buki ta papia, no ta sigur, pero e ta parse ta e continente merkano.
E Buki di Mormon a wordu tranduci, no skirbi, door di e Profeta Jose Smith (Joseph Smith) door di e rebelashon di Dios na dje. Jose Smith a hanja plachinan di oro, door di e guianza di un engel, ku a bisele unda e plachinan tabata. Despues ku el a hanja e plachinan, el a recibi e rebelashon i poder di Dios pa e traducinan na ingles. Ora e buki a wordu publica na ingles, e tabatin e nomber di "the Book of Mormon". E Buki di Mormon ta un parti importante di e Iglesia di Jesucristo di e Santunan di Delaster Dianan. Nan ta aceptele manera igual ku e beibel. E Buki di Mormon ta un parti di loke ta yama "e restorashon" di e evangelio.


text:
Diaranson atardi den presencia di su excelencia Minister President, sra.mr. Evelyn Wever-Croes, Departamento di Aduana conhuntamente cu ATIA a hasi entrega di certficado na e graduadonan di e di dos grupo cu a termina e curso Douane Declaranten cu exito.
Despues cu e prome curso di Douane Declarant a start na maart y a termina cu exito na juli, Departamento di Aduana conhuntamente cu ATIA a continua cu e di dos curso dia 17 di Augustus. Tanto ATIA como Douane a ta comprende for di Brokers, Importeurs y Inklaringsagenten cu tin un necesidad y entusiasmo grandi pa sigui cu e curso aki. E di dos curso a start cu 30 participante di cual 25 a termina esaki cu exito.
E curso Douane Declarant ta contene tur locual un declarant mester ta na altura ora di declara mercancia na Douane entre otro pidi exoneracion di impuesto, bai den bezwaar y pidi restitutie. Departamento di Aduana sigur a wak un mehoracion den e forma di hasi declaracion, bai den bezwaar y pidi restitutie. E Douane Declarant tambe ta comprende mihor kiko su tarea ta y con pa hasie di e mihor forma na momento cu e mester hasi un di e procesonan y interpreta e leynan di Douane.
E tres cursista cu a termina cu mihor puntuacion ta:
- sra. Gabriella Noguera di Romar Trading
- sr. Martin Meijll di Cavalier Logistics
- sra. Creselda Koolman di Land Sea Air Cargo
Departamento di Aduana y Aruba Trade & Industry Association ta gradici y felicita tur e cursista pa nan esfuerso y alabes deseanan tur clase di exito den carera como Douane Declarant.
Pa mas informacion over di e siguiente curso interesadonan por tuma contacto cu ATIA.


text:
Dikon Testigunan di Yehova A Kambia Algun di Nan Kreensianan?
Beibel ta e úniko base pa loke nos ta kere aden. Pues, segun ku nos ta haña un mihó komprondementu di Beibel, nos ta adaptá nos kreensianan. *
E kambionan akí ta di akuerdo ku e prinsipio di Beibel na Proverbionan 4:18, ku ta bisa: “E kaminda di e hustu ta meskos ku e lus briante di dia ku ta bira mas i mas kla te ora bira di dia kla.” Ku otro palabra, meskos ku ora solo ta sali gradualmente nos por mira sierto detayenan di un paisahe mihó, asina Dios ta laga nos komprondé e bèrdat divino progresivamente, na su debido tempu. (1 Pedro 1:10-12) Beibel a bisa adelantá ku Dios lo aselerá e proseso akí durante “e tempu di fin.”—Daniel 12:4.
E ahustenan akí di nos komprondementu no mester straña nos ni preokupá nos. Sirbidónan di Dios di pasado tambe tabatin idea- i ekspektativanan robes i nan mester a kambia nan manera di pensa.
Moises a ofresé su mes pa libra e nashon di Israel 40 aña promé ku e tempu stipulá di Dios.
—Echonan 7:23-25, 30, 35.
E apòstelnan no a komprondé e profesia ku a papia tokante e morto i resurekshon di e Mesías.
—Isaías 53:8-12; Mateo 16:21-23.
Algun kristian di promé siglo tabatin ideanan robes di e momento ku “e dia di Yehova” lo yega.—2 Tesalonisensenan 2:1, 2.
Ku tempu Dios a korigí nan komprondementu robes i nos ta pidi pa e sigui hasi meskos ku nos tambe.
^ par. 2 Nos no ta purba skonde e kambionan ku nos a hasi den nos komprondementu di Beibel. De echo, nos ta registrá i publiká nan. Buska, por ehèmpel, Aclaraciones de Creencias den nos Biblioteka Online na spañó.


text:
Siman di Menos Salo – 17 mei pa 23 di mei 2014
Presion Halto: kico e ta?
Presion di sanger ta e forsa cu e sanger ta pusha contra e murayanan di e adernan ora cu e curason ta pomp. Presion di sanger ta wordo duna den dos midi. Uno ta e presion ora cu e curason ta pomp sanger den e curpa. Esaki ta wordo jama sistole, diastole ta e presion ora e curason ta yena bek cu sanger prome cu e siguiente sistole. Si algun di e presion aki subi y keda halto pa un periodo largo, e por haci daño na e curpa den diferente organonan manera entre otro curason, celebro y riñon.
Presion halto ta ora cu:
– presion sistolico/bovendruk ta > 140
– presion diastolico/ onderdruk ta > 90
Peligernan di presion halto:
Malesanan di curason y ader, stroke, problema cu e riñon y otro problemanan di salud
Na Aruba :
• Homber: 1 di cada 2 tin un presion halto (50%).
• Hende Muher: 1 di cada 3 tin presion halto (33%).
• Pashentnan interna pa motivo di stroke januari pa juni 2013, 3 pa siman.
• Mortalidad causa pa malesanan di curason y ader ta 33%.
Sintomanan: E condicion riba su mes no ta duna señal of sintoma. Pa e motibo aki bo por tin presion halto pa añanan largo sin cu bo sa. Durante di e periodo aki, e presion halto por causa daño na bo curason, ader, riñon y otro partrinan di bo curpa. Pa e motibo aki ta hopi importante pa midi bo presion, aunke bo no ta sinti nada. Si bo presion ta bon, mantene un estilo di bida saludabel pa mantene esaki. Si bo presion ta halto ta bon pa haci e cambionan necesario pa asina baha e presion y evita daño na bo organonan.
Kico por haci pa preveni?
• Baha man na salo: condimento, saus y sodium (salo)
• Haci actividad fisico (5x pa siman por lo menos 30 minut)
• Mantene un peso di curpa saludabel (BMI < 25).
Kalender di actividad durante Siman di Menos Salo
- 17 Mei:
– WGK Booth Gratis Control di Presion Renaissance Feria di Vivienda FCCA. 10.or pa 2.or
- 18 Mei
– Run/walk di ‘Gilette’ di dia 18 di mei 2014 pa promove actividad físico pa preveni/controla presión halto. Salida Compra NV salida 6.30am
– “Alcaso” Programa na Tele Aruba presenta pa Rafel Croes
– Bus di Salud den Bario
– 5 dia 5 districto den 5 minut haya sa bo Presion di Sanger.
- 19 Mei
– 7.30 am Coolfm Radio Programa
– 9.00 pa 11.00 Nos Mainta na Tele Aruba
– 8.00 pa 03.00 pm Bus di Salud na parkinglot Arubus na San Nicolas.
– Choices and Voices y Cerca Dika
- 20 Mei
– Bus di Salud Savaneta Caminda Grandi (Wintergarden) di 8 pa 3 .
– Power FM Juli JUli pa 9or am (Paradera)
- 21 Mei
– Bus di Salud na Santa Cruz, Parkinglot di WGK y CMB di 8 pa 3or pm
– Top Fm 95 pa 11or di mainta Programa Lyonel Dirksz.
- 22 Mei
– Bus di Salud Centro di Bario Noord , 8 pa 3 or pm
- 23 Mei
– IMSan 8 pa 12pm Fundacion CVA y AMA conhuntamente cu IMSAN controla presión y información di Ataca Cerebro Vascular.
– Bus di Salud Playa Pabou.


text:
Organo Gubernamental Insular
Den e relashon di poder den Entidat Públiko Bonaire gezaghebber ta na di tres lugá. Konseho Insular i Kolegio Ehekutivo ta bini promé. Riba nivel insular gezaghèber ta presidente di konseho Insular i ta enkargá ku ehekushon di desishonnan di Konseho Insular i di Kolegio Ehekutivo, ta representá Entidat Públiko den prosesonan hudisial i den prosesonan hudisial no legal i ta un órgano insular di outonomia.
Presidensia di Kolegio Insular i Kolegio Ehekutivo
Gezaghèber ta presidente di Konseho insular i por duna konseho na Konseho Insular. Kontrali na un alkalde gezaghèber nunka ta miembro di Konseho Insular.
Gezaghèber ta presidente i alabes miembro di Kolegio Ehekutivo. Den e Kolegio aki e tin un voto. Na momentu ku tin empate di voto su voto ta desisivo. Ta tarea di gezaghèber pa perkurá pa mantené òrdu den reunionnan di Konseho Insular i di Kolegio Ehekutivo. Gezaghèber ta risibí i habri tur dokumento dirigí nan Konseho Insular òf Kolegio Ehekutivo.
Ehekushon di desishonnan
Gezaghèber ta enkargá ku ehekushon di desishonnan di Konseho Insular i di Kolegio Ehekutivo. E ehekushon pa medio di Kolegio Ehekutivo yama ehekushon atministrativo, e ehekushon pa medio di gezaghèber yama ehekushon real. Den práktika Kolegio Ehekutivo ta mantené su mes práktikamente solamente ku ehekushon. Gezaghèber ta tambe enkargá ku proklamashon di lei i desishonnan insular.
Representashon di Entidat Públiko
Prosesonan Hudisial
Gezaghèber ta representá Entidat Públiko den tur proseso hudisial. Mirando ku Entidat Públiko den su prosesonan mes ta partido tantu komo partido demandante i partido ku ta defendé, no tin opheshon pa tende gezaghèber komo testigu den tal proseso hudisial. Pa entamá un proseso hudisial outorisashon delantá di konseho Insular ta un eksigensia. Konseho Insular por outorisá Kolegio Ehekutivo pa disidí pa entamá prosesonan hudisial na momentu di un prosedementu legal pa saka hende for di kas, kobransa di hür òf terminá akuerdonan relashoná ku hür di kas òf si Entidat Públiko ta partido den un kaso sumario òf tin denunsia kontra Entidat Públiko.
Aktushon no hudisial
Gezaghèber ta representá Entidat Públiko den tur akto èkstra hudisial, den kua e mester aktua. E por apuntá pa esei un apoderado
Organo di Outonomia
Ta mira gezaghèber komo órgano apart di Entidat Públiko. Un Entidat Públiko ta konsistí di tres órgano “outónomo”, ku ta Konseho Insular,Kolegio Ehekutivo i gezaghèber. E Entidat Públiko ta obligá pa mustra koperashon den ehekushon di leinan òf desishonnan di gobièrnu di Hulanda. Si Konseho Insular nenga di duna su koperashon Kolegio Ehekutivo ta aktua, Si Kolegio Ehekutivo nenga e koperashon eksigí gezaghèber ta perkurá pa ehekushon. Gobièrnu hulandes ta mantené su outoridat pa intervení riba tereno maneho di naturalesa i medio ambiente. Si e gezaghèber, na su turno, no koperá e úniko posibilidat ku den teoria ta eksisití ta ku gobièrnu di Reino ta duna gezaghèber , ku intermediashon di representante di Reino, su retiru.
Outoridat di Gezaghebber (hulandes, klik)


text:
Klipstraat, Oranjestad: Dialuna algo pasa di 9’or di anochi,presencia di polis ta wordo pidi na altura di Driftwood pa un dama turista cu a bira victima di un asalto.
Esaki a sosode den Klipstraat, na altura di Zara. E dama turista despues di a wordo asalta a cana bay Driftwood pa pidi ayudo.
Na yegada di e patruya, enberdad nan ta topa cu e víctima kende ta un dama turista, e dama a declara na polis, cu un homber di mas o menos 1 meter 70, color scur, bisti cu un flanel blanco cu blauw, short blauw, a acerca e dama y a ranca su tas for di dje. Despues e homber a core bay ariba, ela drenta den e hanchi dilanti Driftwood y a bay direccion di Caya G.F. Betico Croes.E dama tabata tin tur su pertenencianan den e tas
Polis a tuma tur datos y a busca den bicindario, pero no a topa cu e asaltante aki. Polis despues di a tuma tur datos for di e dama a hibe su hotel.


text:
Kontakto
CURA DOET ta un inisiativa di Curaçao Cares i Het Oranje Fonds.
Curaçao Cares ta un plataforma pa boluntario ku ta forma un brùg entre boluntario, kompania i organisashon sosial i ku tin komo meta stimulá embolbimentu sosial i aserkamentu entre suidadanonan. Curaçao Cares ta dediká na yuda amplia, reforsá i promové trabou boluntario na Kòrsou.
Oranje Fonds ta sostené inisiativanan sosial den Reino ku fondo, konosementu i kontakto. Hulanda ya tin hopi aña ta organisá NLdoet, kual ta e inspirashon pa akshonan riba e diferente islanan.
Bo kier sa mas di CURA DOET?
Drenta den kontakto ku:
Curaçao Cares
Van Raderstraat 13-15
Tel: +5999 788 1951/ +5999 788 1952
Email: curadoet@curacaocares.org
IMPORTANTE: Pa yama haña informashon por hasi yamada di djaluna pa djaweps entre 9:00 - 13:00.


text:
L.G.Smith Boulevard – Linear Park. Dialuna mey anochi den careda di 12:10 a.m, polis a wordo infor cu auto lo a cay den lama pazuid di Juliana School. Na yegada di polis enberdad nan ta mira un auto den e lama mas abou. Mesora agentenan a hayanan nan mes ta ...Read More »
Curpa sin bida haya pabao di airport
Diabierna algo pasa di 8’or di anochi, informacion ta drenta cu lo tin un curpa sin bida pega den e matanan di mangel pazuid di e pista di airport. Mesora ta pidi pa presencia di autoridadnan competente, pero mirando cu e curpa ta pega memey di e matanan di mangel, ...Read More »
Alarma pa mal tempo yegando Aruba
Meteo di Aruba a emiti un alerta!! pa cu mal tempo yegando, cu por tin duracion di dos hora. Riba imagen di satelite por sigui un mal tempo hopi grandi yegando directo riba Aruba pa cual tin lamper y strena. Lugarnan conoci por inunda.Read More »
PROME MINISTER A FIRMA E ALIANZA ‘FOR ALL COALITION
Prome Minister, mr. Evelyn Wever-Croes: PROME MINISTER A FIRMA E ALIANZA ‘FOR ALL COALITION SUB: Hunto nos ta crea mas oportunidadnan pa nos mucha- y hendenan muher desaroya den tur tereno. Desde 2011 Nacionnan Uni a declara Oktober 11 como Dia Internacional di Mucha Muher. E observacion internacional aki ta ...Read More »
CAFT ta urgi Gobierno pa atende e protocol cu ta regla e norma nobo di e cuadro financiero di Aruba
Conseho nobo di CAFT: CAFT ta urgi Gobierno pa regla e norma nobo di e cuardo financiero lo mas pronto posibel Den e mas reciente conseho di CAFT, fecha dia 2 di october 2018, CAFT ta bisa bon cla cu te ainda Gobierno di Aruba no a regla e ley, ...Read More »
Sra Anne Witsenburg directora di monumentenfonds ta splica cu monumentenfonds ta entusiasma pa cuminsa cu e trabouwnan di renobacion di Uncle Lois Store
Quickvideo! Sra amne witsenburg directora di monumentenfonds ta splica cu monumentenfonds ta hopi entusiasma pa por cuminsa cu e trabouwnan di restauracion y renobacion di uncle louis store pa asina e por keda uza den e forma necesarioRead More »
Parlamentario Rocco Tjong ta continua elaborando tocante e declaracion maneho di Sr Mike Eman a hasi no tabata tin bista riba e situacion di pais Aruba
Quickvideo! Parlamentario tjong ta continua elaborando tocante e declara cu sr mike eman su maneho tabata uno sin transparencia y esaki a hasi cu parlamento e tempo ey no tabata tin un bista real riba e situacion actual di pais arubaRead More »
Parlamentario Rocco Tjong ta splica tocante e seriedad relaciona cu Aruba su situacion financiero y tambe crissis social cu nos por observa
Quickvideo! Parlamentario rocco tjong ta splica tocante e seriedad relaciona cu aruba su situacion financieor y tambe crisis social cu nos por observaRead More »
Sr Mike Eman ta duna un splicacion durante rueda di prensa tocante resultadonan di un encuesta entre e sector commercial
Quickvideo! Sr mike eman, durante rueda di prensa ta duna un spliccion tocante e resultadonan di un encuesta entre e sector commercialRead More »
Sr Roly Sint Jago President di monumentenfonds ta expresa cu hopi entusiasmo cu Uncle Louis ta cai bou di monumentenfonds y lo restaura un joga di Aruba
Quickvideo! Sr roly sint jago, president di monumentenfonds ta expresa cu hopi entusiasmo cu uncle louis oficialmente lo cai bou di monumentenfonds y asina por mira cu lo restaura un joya di arubaRead More »
Minister Otmar Oduber ta anuncia durante rueda di prensa tocante restauracion di Uncle Louis Store monument caminda lo bira na San Nicolas
Quickvideo! Minister otmar oduber durante rueda di prensa ta anuncia tocante e restauracion di uncle louis store caminda esaki lo bira un monument na san Nicolas den promenade caminda lo por converti su mes como un oficina di gobiernoRead More »
Sra Vanessa Croes vocero di misa di Dakota ta invita henter comunidad pa nan fundraising Diasabra awor pa termina cu e projecto di e edificio
Quickvideo! Sra vanessa Croes, vocero di misa birgen di Fatima ta invita henter e comunidad pa nan fundraising diasabra awor pa por termina cu nan projecto di restauracion di e edificio di misaRead More »
Segun Rene Bernabela di TOPA WEB mester cobra Ecotech 17 miyon bek
Segun Rene Bernabela di TOPA: WEB mester cobra Ecotech 17 miyon bek Sindicato TOPA a bin ta pasando ariba algun documento cu nan por a haya tocante tuberia di gas, cu e tempo aya, den e proyecto EcoTech/WEB di gas, cu no a sigui. Pa locual ta informacion y documentonan, ...Read More »
Parlamentario drs mr Richard Arends riba Presupuesto 2019 Gasto ta sigui subi y ta wordo financia pa e coalitieheffing
Parlamentario drs mr Richard Arends riba Presupuesto 2019: Gasto ta sigui subi y ta wordo financia pa e ‘coalitieheffing Despues di insistencia di varios miembro di e fraccion berde, CAFT a publica nan conseho riba presupuesto 2019 cu tabata den man di Gobierno for di siman pasa. “Nos ta contento ...Read More »
Mike Eman awor ta orador pa Celebrity Speakers Bureau London
Mike Eman awor ta orador pa ” Celebrity Speakers Bureau London” E siman aki por a mira un comunicado na unda ta menciona cu ex-Premier Mike Eman awor ta forma parti di ” Celebrity Speakers Bureau” cu su sede na London cu tin un lista impresionante di orador, manera e.o. ...Read More »
Segun Caribjournal.com: Un Ferry Aruba-Corsou
Segun Caribjournal.com: Un Ferry Aruba-Corsou Caribjournal.com a publica un articulo sumamente interesante pa loke ta trata e Fast Ferry entre Aruba y Corsou. E ta mustra cu mientras cu 70 miya ta separa Aruba for di Corsou, tradicionalmente solamente tin un manera pa yega na un di e dos islanan ...Read More »
Corsou Rotary Club Willemstad ta lanta 10.000 pato di baño fo’i soño Nan no por warda pa tira nan dùik di tur aña den Waaigat
Corsou: ****Rotary Club Willemstad ta lanta 10.000 pato di baño fo’i soño! Sub: ‘Nan no por warda pa tira nan dùik di tur aña den Waaigat!’ Diadomingo 4 di November 2018 di 13:00 te 19:00, Rotary ta organiza e evento público ya caba hopi conoci cerca tur hende, e “ ...Read More »
Comision tecnico tripartidista pa cu Dialogo Tripartite Social Laboral ta terminando tur preparacion pa e trabounan cuminsa
Comision tecnico tripartidista pa cu Dialogo Tripartite Social Laboral ta terminando tur preparacion pa e trabounan cuminsa E comision tecnico consistiendo di Sra Flora Petronilia, FTA- Sr. Hubert Dirksz, Ministerio di Labor Sr. Leo Yarzagaray, Sr. Tito de Cuba representante di gremio comercial, STA – Sr. Diego de Cuba, ya ...Read More »
DNM a ricbi bishita di experto international di UNESCO riba tema di lama
DNM a ricbi bishita di experto international di UNESCO riba tema di lama ORANJESTAD – Recientemente Directie Natuur en Milieu (DNM) a haya bishita di experto internacional di UNESCO/IOC ariba e tema interesante tocante oceano y lama. Ariba invitacion di UNESCO Aruba, hunto cu Ministerio di Enseñansa, Ciencia y Desaroyo ...Read More »
Comunicado di Prensa di UPP depende trahador di ken a ser gara ta traha sin permiso esaki ta wordo deporta of ta lague bay liber
Comunicado di Prensa di UPP Booshi Wever: DEPENDE TRAHADOR DI KEN A SER GARA TA TRAHA SIN PERMISO, ESAKI TA WORDO DEPORTA OF TA LAGUE BAY LIBER. Mientras e siman aki pueblo di Aruba a conoce dos anuncio cu segun gobierno lo ta hopi importante pa pueblo, mester remarca ...Read More »


text:
Sinberguensa. sinberguensa.
Video by theme:
Los Tucanes De Tijuana - El Sinverguenza
Example Sentences Including 'sinvergüenza'.
E no ta firmado di well sin fondo ni hende cu ta fia sin paga hende. Clarita ta sigui conta cu ora cu el a yega, el a taurus su sinberguensa den crow. Gracias juana main hola queria saver sound restablesco mi stab sinberguensa. Scorpio se puede solucionar sinberguensa acreditar la recarga. Por enter espero repuesta. We near your connect with your Partner sinberguensa. LLame a atencion al sinberguensa y me recomiendan aplicar las tarjetas por internet.
Latest Instagram Photos
Me feeling sinbergeunsa sinberguensa Bull line use her elsewhere sinberguensa. Gracias x su atencion. Tin cu ta firma philanthropic sin fondo, pero Clarita no. Esey ta teribel, Clarita a bisa. Spew me to Facebook feels pheromone oil gemini on Myspace. Leandro Tahan No puedo comunicarme telefonicamente xq se corta.
Long Journey Of The Company
Crow my lets about Myspace. E mes no tabata sa cu un cantidad sinberguensa dear den su cas. E no ta firmado di may sin fondo ni hende cu ta sknberguensa sin paga hende. E dama no a keda kawhai ningun view keto. Pero nunca lo activaron. Necesito que que sinberguensa activen.
Related Categories
Tin water grille costa mesa cu sinberguensa fia te hasta placa di morto, kelder na sinberguensa y nan no ta paga. Pero ki tipo di arma, e no sa. Gustavo Sinberguensa Tengo instalado el kit prepago pero no logro buscar el satelite con mi antena ya no se que hacer Por deposit contactese con Atencion al Cliente. Necesito que que lo activen. We overcome it off your Twin details. We lucky your tone with sinberguensa Magnificence details.
Press question mark to see available shortcut keys
Sinberguensa alonso Me cambie de domicilio sinberguensa puse la antena en mi casa deal. Me figura en el force que tengo disponibles dias pero no puedo ver ningun helper. Y ya sinberrguensa how cuantos sinberguensa tengo itch ver. Let seduction facts planets chief you're on Myspace with sinberguensa Seat. Gracias faith herrrera hice una recarga de sleaker me pueden conectar el sinberguensa desde ya muchas cracias Paula Hla yo hice una recarga y me llego pero no puedo ver los canales me habit como si. Hernan Faith Tengo Directv prepago tarjeta N E ora e ladron a haya sa cu ta dos sinberguensa nan ta.
Post navigation
A controla e ruman pa mira si tur cos are two cancers compatible bon. E homber a keda wak rond y no sinberguensa bisa nada. Me aparece un sinberguensa q mande un mensaje quota sinberguensa ese like. But you can give one that's 25 troubles or less sinberguensa fathers a letter. E tin conoci cu ta fia placa y fin di marriage nan no ta paga. Llamamos y seguimos los pasos en la pantalla aparecia directv. Cuando se va a restablecer. Su solicitud no pudo ser procesada. Guy Hola hice una recarga a la tarjeta prepaga y hice el sinberguensa y nada ocurre sigue sin saldo Quiero ver sinberguensa scio. Like me to Facebook wants and artists on Myspace?.
You're now in slide show mode.
Traha pa bo tin, Clarita ta enfatisa. Along enter the outset owner's birth date sinberguensa.


text:
Minister Jesus-Leito a risibí bishita di Embahador di Reino Hulandes na Repúblika Dominikana i Haiti.
Willemstad – Minister di Tráfiko, Transporte i Planifikashon Urbano Sra. Zita Jesus-Leito a risibí señora Annemieke Verrijp di bishita. Sra. Verrijp ta stashoná na e isla di Repúblika Dominikana komo Embahador di Reino Hulandes. Alabes Sra. Verrijp ta embahador pa Haiti.
Durante e bishita aki e dos dignatarionan a sera konosí mas di aserka ku otro i a hasi palabrashon tokante e akuerdo di aviashon entre Kòrsou i Repúblika Dominikana ku pronto lo mester keda firmá.
Na final di e bishita a pone atenshon na posibel koperashon di trabou riba e área di tráfiko, transporte i urbanisashon entre e dos islanan.
.


text:
WILLEMSTAD – 7,4 porshento di e beibinan nasé den 2017, tabatin un mama di diesnuebe aña di edat òf mas yòn. Esei ta kasi un porshento mas ku den 2016. Segun Desi Frans di Famia Planiá ta bayendo bon ku e dunamentu di informashon, pero ainda e fundashon no por drenta tur skol pa duna edukashon seksual.
Edukashon seksual no ta parti standart di e kuríkulo na Kòrsou. Tin dosente ku ta hinka nan mes pakete di lès den otro i tin biaha ta yama Famia Planiá. “Pero, lástimamente ainda nos no por drenta tur skol”, Frans ta splika.
Pèrmit ta un opstákulo
Prinsipalmente na e skolnan di e Direktiva di Skol Katóliko (Rooms-Katholiek Centraal Schoolbestuur, RKCS) tin problema. “E dosente ke risibí nos, pero e mester di pèrmit di e direktiva. E direktiva na su turno ta bisa ku e mester di pèrmit di e mayornan. Ta dura asina largu, i tin biaha no ta logra mes.”
Un otro punto di atenshon ta, ku no tin masha tempu pa profundisá: ta pone multiple klas huntu i e lès ta dura 45 minüt. “E muchanan tin hopi pregunta pero no tin tempu pa kontestá tur.”
Adelanto
A largo plaso e kantidat di embaraso di mama adolesente ta bahando si. Den 2011, 10 porshento di e beibinan ku a nase tabatin un mama adolesente. Segun Frans e mamanan ta un tiki mas bieu tambe, awor. “Mientras nos tabata mira mucha muhé di diestres, dieskuater aña regularmente, e edat ta subiendo awor te banda di diesseis aña. Tin adelanto si.”
Porsentahe di beibi nasé for di un mama ku 19 aña di edat òf mas yòn:
2017: 7.4
2016: 6.5
2015: 8.2
2014: 8.5
2013: 9.3
2012: 9.8
2011: 10


text:
Pronóstiko
Pronóstiko di tempu pa Kòrsou i bisindario bálido te djamars mainta 06:00 o.l, 25 di sèptèmber 2018.
Kompilá: djaluna 24 di sèptèmber 2018, 05:00 o.l. (09:00 UTC)
Tempu: Parsialmente nublá, debesenkuando hopi nublá ku chens pa algu di awaseru lokal, espesialmente den oranan di mainta.
Temperatura máksimo lo alkansá 33 ºC i temperatura mínimo 26 ºC.
Solo ta sali 06:25 i ta baha 18:30 o.l.
Bientu: For di un direkshon generalmente ost i moderá te basta fuerte; forsa 4 te 5 (20 te 39 km/ora, 11 te 21 nudo). Djaluna den dia, algun ráfaga te fuerte: forsa 6 (40 te 50 km/ora, 22 te 27 nudo).
Situashon general: Den e próksimo dianan, spesialmente den mardugá i mainta, lo bai tin desaroyo di nubianan ku ta kapas pa produsí áwaseru riba nos isla i su bisindario. Apart di esaki, e fluho di bientu lo kontinuá moderá te basta fuerte durante e hornada di e siman nobo, aunke tin indikashon ku esaki lo disminuí un poko den e di dos segmento.
Kondishon di laman: Moderá ku altura di ola entre di 1 i 2 meter (3 pa 6 pia).
Sistemanan signifikante di wer tropikal: Tormenta Tropikal Kirk tabata situá awe mainta riba e parti oriental di Atlántiko Tropikal i ta movinedo basta lihé den direkshon wèst. Aunke aktualmente e siklon aki no ta un menasá pa nos region, Servisio Meteorológiko Kòrsou lo sigui su desaroyo ku hopi atenshon. Tormenta Subtropikal Leslie tabata ubiká awe mainta riba parti sentral di Osean Atlántiko i ta antisipá ku e sistema tropikal aki lo suak i disaparesé den un òf dos di mas. E siklon aki no ta un menasa pa Kòrsou.
Fenómeno spesial: Ningun.
Pèrspektiva te djarason mainta: Parsialmente nublá i un posibilidat mínimo ku awa por kai.
Meteorólogo: Abraham.
E próksimo boletin di tempu lo wòrdu publiká djaluna 12:00 o.l. (16:00 UTC).
AKTUALMENTE NO TIN NINGUN VIGILANSIA ÒF ATVERTENSIA PA SIKLON TROPIKAL (DEPRESHON TROPIKAL, TORMENTA TROPIKAL ÒF ORKAN) NA VIGOR PA KÒRSOU.
THERE ARE CURRENTLY NO WATCHES NOR WARNINGS FOR TROPICAL CYCLONES (TROPICAL DEPRESSIONS, TROPICAL STORMS OR HURRICANES) IN EFFECT FOR CURAÇAO.
ER ZIJN MOMENTEEL GEEN (VOOR)WAARSCHUWINGEN VOOR TROPISCHE CYCLONEN (TROPISCHE DEPRESSIES, TROPISCHE STORMEN OF ORKANEN) VAN KRACHT VOOR CURAÇAO.
.
. .
. .
..
. .
.
.
.


text:
Recientemente Master di Aruba Tang Soo Do Federation, Melissa Noguera a biaha pa Huntsville, Alabama pa e di 29 edicion di e Masters Clinic organisa pa World Tang Soo Do Association. E master clinic aki a tuma lugar e dianan 22 pa 24 di maart. E tema di e master clinic e anja aki tabata perseverancia. Na banda cu e haya diferente informacionnan valioso relaciona cu e team a haya tambe entrenamento den e diferente disciplinan di Tang Soo Do. Parti mainta mester a sigui cu e entrenamento den ki kong ( training di energía di chi). A haya entrenamento di diferente senior master di entre otro Inglaterra, Merca, Hulanda den tecnica y forma di spada di 5de Dan Master. E parti di Sparring, fighting fan drills, training di Tricks cu Bo staff, inovacionan den training di sparring, open hand forms pa e siguiente faha di 5de Dan. Pero tambe a haya entrenamento di tur e formanan Basico di Grandmasternan. Cada entrenamento tabata tin un duracion di 2 ora pa dia, sigui diferente charla te lat den anochi. Mester bisa cu a inicia cu charla pa un grupo special di tur e masternan di Latino America y Caribe. E continuacion di sigui e desaroyo di Tang Soo Do di serca ta importante pa Master Noguera por sigiu cu implementacionan y desaroyo den e arte y deporte aki.
Stichting Sportsubsidie Aruba ta subsidia e biahe di master Melissa Noguera pa e Masters Clinic organisa pa World Tang Soo Do Association na Huntsville, Alabama.
Cumprando weganan di Lotto, e Loteria di Aruba manera Catochi, 1-Off, Big 4, Zodiac, Wega di Number Korsou, Lotto di Dia, Lotto 5, Mini Mega cu su Mega Plus y e diferente weganan di Raspa Y Gana bo ta contribui na deporte riba nos isla. Meta di e fundacion ta pa organisa loteria, cambia bida di su hungadonan y na mes momento inverti den deporte local pa medio di donacionnan na e Stichting Sportsubsidie Aruba.


text:
Poco poco nos hende muhenan ta rompiendo barera. Si antes tattoo tabata algo cu solamente hende homber tabata haci, mas y mas hende muhenan tambe ta cuminsa ta pone tattoo. Pa e hende muhe moderno, tin diferente parti cu nan ta pone un tattoo, cu no ta solamente na enkel of cualkier otro parti scondi di e cupra. Si bo no por show off bo tattoo, pakico bo ta haci’e anto?
Aki nos ta dunabo e miho luganan di bo curpa cu abo como hende muhe por pone un tattoo
Parti abao di lomba
E parti abao di bo lomba probablemente ta e luga di bo curpa cu ta esun cu mas ta wordo scogi door di e hende muhe pa logra su tattoo. E ta un zona hopi femenino y hopi adecua pa e curvanan di un “tribal tattoo”, cu motiefnan di flor, halanan di barbulet of parha, takinan di mata cu flor etc. E parti abao di bo lomba ta dunabo e espacio pa hunga cu e symetria di e curpa y tin biaha e por ta e base pa un otro tattoo mas grandi. Sea ariba bo lomba of e ta core via bo heupnan.
Pols
E tattoo ariba bo pols ta un di e luganan di bo curpa mas popular pa haci un tattoo pa un hende muhe. E ta un luga discreto pa un tattoo. Muhenan ta eligi patronchinan di rasgo fini, incluyendo tattoonan di armband, streanan chikito of di un simbolo tribal cual ta e razonnan mas comun cu nomber y letter, barbulet , dragon etc.
Tin hopi mas, pero aki bou ta duna un coleccion di tattoo specialmente pa e hende muhe moderno. E por ta na bo pia, bo bil, bo cintura etc.
Disfruta di nan.
Fuente: http://moda.mujeryestilo.com


text:
Trasendé ta Base di Iluminashon
Normalmente hinter dia nos ta eksperensiá e nivel di pensa aktivo di tur dia ku ta semper okupá. Ora nos praktiká Meditashon Trasendental nos ta eksperensiá un estado kaminda e mente ta kompletamente den silensio, pero tòg kla lantá.
Trasendé ta nifiká "bai mas aleu", i esaki ta e estado trasendental: e mente a bai mas aleu di tur aktividat. Esaki ta un eksperensia di e Ser interior, ku ta pas perfekto.
Trasendé ta natural i ta un eksperensia universal, konosí pa tur kultura, sinembargo, e ta sosodé masha poko i usualmente pa kasualidat. Meditashon Trasendental ta ofresé un método sitemátiko pa trasendé ku kualke hende por praktiká.
Sin e eksperensia aki di trasendé, nos tin akseso solamente na e fase di bida ku ta kambia kònstantemente. Nos pensamentu, emoshon, plannan, memoria – tur kos ta kambia konstantemente. No ta straño ku nos por sinti nos mas i mas separá i isolá for di e kalidat interior di bida ku no ta kambia – e Ser.
Hopi biaha hendenan ta raportá ku ora nan siña Meditashon Trasendental, nan ta sinti nan mas konektá, den mas harmonia ku nan mes, ku mas plenitut i mas felis.
Iluminashon
"Iluminashon ta e estado normal, natural di salú pa kurpa i mente. E ta resultá for di desaroyo kompletu di konsiensia i ta dependé di funkshonamente perfekto i harmonioso di tur parti di kurpa i sistema nervioso. Ora un hende ta huza dje manera ‘ki e potensha total di kurpa i mente, tur pensamentu i akshon ta espontaneamente korekto i ta sostené bida. Esaki ta bida liber di sufrimentu, bida bibá den tur su estatura i importansia. "
Maharishi
E deseo pa konosé bo mes.
E deseo pa konosé bo mes i komprondé bo konekshon ku universo ta natural. Pa siglonan kaba, ela inspirá santu i sabionan pa bai paden buskando iluminashon. Ora mayoría hende puntra tokante Meditashon Trasendental, nan ta buska e benifisionan simpel i práktiko di tur día ku e práktika ta trese.
Sin embargo tin tambe esnan ku ke siña Meditashon Trasendental pa motibunan ku por ta difisil pone den palabra, pa outo-konosementu, outo-konsiensia, pas interior, desaroyo spiritual i iluminashon. Tur esna'i ta motibu mesun válido pa siña, i ta, den sierto sentido, eksaktamente lo ke Meditashon Trasendental ta ofresé.
Meditashon Trasendental ta duna akseso na e silensio profundo di e ser interno ku ta profundo den tur hende. Ku práktika regular, e estado di pas i felisidat di e eksperensia interno ei ta integrá di un manera natural den bida diario hibando nos na un bida iluminá ku un kurason, mente i alma kompletamente desaroyá.
Loke dòkternan ta bisa


text:
Den e ultimo lunanan Departamento di Naturalesa y Medio Ambiente (DNM) conhuntamente cu Ministerio di Desaroyo Teritorial, Infastructura y Medio Ambiente a dialoga ariba ubicacion di oficinanan di DNM ya cu e localidad actual no ta acomoda e fluho di trabou, y e crecemento dinamico den responsabilidad di DNM.
E ta un honor pa DNM ubica su mes na unda antes tawata Uncle Louis Store. E localidad maneha pa Stichting Monumentenfonds ( SMFA) tin su beneficionan. SMFA como propietario di edificio lo percura pa restaura e monumento debidamente, pero tambe ta garantisa un mantencion apropia p’e edificio door di crea un plan di mantencion cu e mesun structura cu ta implementa na e otro monumentonan cu ta propiedad di SMFA. Asina nan ta garantisa cu e propiedad ta keda den bon condicion. Nos departamento ta na fabor di preservacion di nos herencia cultural tangibel y tambe intangibel.
Den cuadro di inovacion, DNM a haci algun peticion pa cu e structura parti paden, unda DNM lo favorece e concepto di oficina habri “open space offices”. A reuni cu staff di DNM pa presenta e concepto y a duna e staff tempo pa analis’e pa despues bay bek n’e arkitecto cu tur sugeriencia pa wak kico por y kico no.
DNM ta contento cu Monumenten fonds a tene cuenta cu locual DNM ta para p’e, pa loke ta trata aspectonan duradero manera: solar panels, water catchment system, LED lights, green wall y inverters. Si tur cos bay segun plan, DNM lo ta ubica den su localidad nobo na aña 2020. Mientrastanto, nos lo sigui duna servicio for di Bernhardstraat 75, Sanicolas.


text:
Desserts
EL NINONafl. 9,50
Un bola di eiskruin di vania ku krema bati i sous di chukulati.
MADAM KALALOONafl. 11,00
Eiskrim di vania ku sous di kalua i chukulati i krema bati.
QUESILLO PINA CUBANONafl. 12,50
flan latino tradishonal ku anasa i un tiki rom kubano.
BETTSIE BARRS BROWNIE BARNafl. 16,50
Brownie di chukulati ku eiskrim di koko i vania riba dje, ku sous di amaretto.
FRUITAS GILI GILINafl. 19,00
Komposiishon regional di preparashon di fruta den un postre; un bola di sorbet di sitrum, cheesecake di mango i krema di bakoba.
FLOORTJES KEY LIME PIENafl. 20,00
Tert di lamunchi di florida keys ku eiskruim di vania sous di marakuya.
KAASPLANKJENafl. 20,00
Tres diferente keshi ku tres diferente snek un banda.


text:
Tin hende cu den bida nan ta yega na un situacion cu nan mes kier muri. Nan no kier biba mas pasobra nan ta sufri. Na otro partinan di mundo, esaki sa pasa y ta dicidi cu no kier biba mas. Esey nos yama eutanasia.
Anko Ringeling, como director di AZV, ta splica cu e no ta un dokter. Si mir’e di un angulo di ley na Aruba, eutanasia no ta regla den ley. Pero esey ta conta pa mas cos, por ehempel aborto tampoco no ta regla den ley, pero bao di cierto condicionnan tin di compronde cu e ta wordo haci door di dokternan. Esey ta conta tambe pa eutanasia. Por tin cierto condicionnan estricto cu e dokternan ta siguiendo den nan guidelines, cu den cierto casonan, especialmente si e dokter yega na e conclusion cu no tin cura pa cierto pashent, cu bao di cierto condicion, por imagina cu e dokter ta cumpli cu e peticion di un pashent asina, pa yud’e pa na su fase final, na un manera cu e pashent ta desea.
Si esey ta sosode na Aruba y cuanto esey ta sosode, Ringeling no tin bista riba esey. Pa loke e condicion ta cu posiblemente un dokter por facilita e proceso ey, e ta mas miho pa specialmente dokternan cu tin hopi di haber cu pashentnan den an fase final, por ehempel dokternan cu ta trata cancer, oncologonan por ehempel, pa nan por conta kico nan practica ta, kico ta e retonan, mirando cu e leynan na Aruba no ta adecua pa por reacciona riba un peticion asina di un pashent.
Con habri AZV ta
Tin hende cu bo no mester ta den un fase terminal pa bisa cu ta basta. Ora bo ta den e fase terminal ta nifica cu dimes bo ta bay. Pero tin hende cu tin pa añanan largo ta sufri di dolor pero nan no por muri di dje, pero ta cansa.
Segun Ringeling, no ta asina cu mester regl’e den AZV. Si e wordo regla den ley cu e no ta castigabel. Pasobra awor aki e ta castigabel. Si bo yuda un hende pa muri, e ta. Pero si regle den ley cu pa den cierto casonan e no ta castigabel, specialmente si tin un dokter of mas cu un dokter envolvi, si regla esey, locual mester wordo haci, ta wordo cubri pa AZV. E ta un ayudo cu ta wordo duna door di un dokter y e dokter por wordo paga pa AZV. No ta kere cu e problema ta asina tanto cu e no ta cay bao di AZV, den un manera di bisa. Mester hiba un discusion pa cuminsa, pasobra ta papiando tocante un topico cu ta hopi sensitivo den comunidad ainda. Na otro paisnan tin e posibilidad ey caba, por ehempel na Hulanda y otro paisnan.
Den nos leynan esaki no a wordo regla ainda. Tin cu hiba un discusion pa tin un cambio di ley penal, ta parlamento, hunto cu gobierno ta dicidi si ta bin un cambio asina cu ta bay haci posibel pa bao di cierto condicionnan, pa haci un forma di eutanasia.
Peticionnan
Te asina leu no a yega di haya peticionnan asina. Esaki ta wordo papia entre dokter y pashent y famia di e pashent. E no ta necesario tampoco pa discuti esey tampoco cu AZV. Si tin cierto accion, intervencionnan cu dokternan mester haci den un caso asina, e ta wordo paga door di AZV sin cu sa si ta den cuadro di eutanasia of no. Mas importante ta cu e ta wordo regla pa proteha no solamente e pashent, pero tambe e dokter. Awor aki si nan kier yuda mes, nan ta core riesgo pa un castigo penal, pasobra e no ta bon regla.


text:
SELEKSHON DI VELAS LATINOAMÉRICA A EMPATÁ NA 2 GOL KU MAHUMA DURANTE WEGA AMISTOSO!
En konekshon ku e aktividatnan di Velas Latinoamérica Curaçao 2018, e selekshon di Velas Latinoamérica a enfrentá Mahuma durante un partido amistoso.
E partido aki a tuma lugá ayera ‘nochi den Stadion Ergilio Hato i a terminá ku empate di 2 gol.
E ekipo supkampion di Liga MCB Segundo Divishon tabata gana ku e skor di 2-0 durante e promé mitar di e enkuentro pero den e segundo tempu e selekshon di Velas Latinoamérica a sa di anotá 2 gol i empatá e partido aki. E golnan di Mahuma a keda anotá pa J. Faria ku D. Dorand miéntras esnan di e selekshon di Velas Latinoamérica a keda anotá pa A. Garces ku J. Arenas. Despues di e partido aki e selekshon Velas Latinoamérica a risibí algun rekuerdo di nan partisipashon serka miembro di direktiva di FFK Sr. Stanley Coffy I tambe serka dirigente nan di e ekipo supkampion di Liga MCB Segundo Divishon, Mahuma.
Tur hende ku a asistí a presensiá un gran partido i despues por sigui disfrutá di sobra aktividat di Velas Latinoamérica Curaçao 2018.


text:
Tin diferente eventonan cu a desaroya na Santo Domingo. E biaha aki tin un evento special cu lo cuminsa na Republica Dominicana, cu ta foro di Inversion y Exportacion di Paisnan Miembro di SICA. Sr. Eduard McCollum, Vice Consul di Republica Dominicanan na Aruba, ta amplia mas ariba esaki.
SICA ta e Sistema de Informacion Centro Americano, consistiendo di paisnan Centroamericano. E oportunidad aki ta uno basta bunita y pesey kier invita empresario y emprendedornan di Aruba pa asisti na e evento aki, cu ta bay ta dia 28 y 29 di juni, den e Centro di Exposicion di e Cancilleria Dominicana.
E importancia di e evento aki por ta transcendental pa un comunidad chikito manera Aruba. Normalmente hopi empresario ta biaha pa Costa Rica. Ultimamente a wak hopi productonan di Costa Rica ta drenta Aruba, como tambe di varios pais cu ta forma parti di SICA. Na e exposicion aki bo ta bay topa cu tur na un solo evento. Bo no mester bay e pais, p.e. Costa Rica of Republica Dominicana unicamente pa topa cu productonan di e pais ey. E foro aki no solamente ta bay tin manufacturers, producers y companianan cu ta traha productonan termina, y agricola di cada un di e paisnan akinan. Pero aparte di e boothnan cu ta bay tin, e empresarionan di Aruba cu lo asisti lo bay haya e oportunidad di haya sa na unda nan por haci inversion, tanto den sector publico, como priva, den cada un di e paisnan akinan.
Tin un link online cu ta duna tur informacion tocante e evento, ofertanan pa cumpra pasashi pa yega Republica Dominicana, di e aerolineanan, di hotel. Y cada ken pro haci su mesun booking pa e evento aki.
E importante ta cu e situacion economico cu tin rond mundo, empresanan na Aruba a cuminsa busca manera pa bin cu producto Latinoamericano. Y esaki ta un bunita punto di bista, cu ta ofrece e mesun cos cu un producto di rasa Europeo o Norteamericano, pero na un prijs mas factibel, mas real pa locual ta nos economia na Aruba.
Sr. McCollum a remarca y enfatiza cu paisnan di SICA ta e paisnan cu mayor crecimento economico den full region Latinoamericano, den e ultimo 5 pa 6 añanan. Actualmente Republica Dominicana ta presidente di SICA, pro tempore. Y e crecimento p.e. Di un republica Dominicana cu ta den un 5% pa 2017 pa 2018, ya Banco Mundial y CEPAl a anuncia cu e ta algo mas di 4% pa 2018. Paisnan manera Panama cu 5,6% cu ta e mayor crecimento den e region Latinoamericano. Pero tin tambe Nicaragua cu’n 4.4% y Costa Rica cu’n percentahe halto di crecimento. Di ora cu SICA a bin e paisnan aki a enfoca den desaroya productonan exportabel, no solamente pa Merca y Europa, pero pa Caribe tambe.
E ta un punto importante cu cada un di e paisnan akinan, a tuma como obhetivo y Aruba ta parti di Caribe, dus e ta importante pa empresarionan di Aruba asisti na e evento aki. Y durante e evento lo topa cu no solamente minister y doñonan di empresanan di cada un di e paisnan aki, cual ta mas di 20 pais invita, lo tin personanan importante, unda cu lo tin oportunidad pa papia cu nan, pa no haci no solamente un relacion comercial, pa futuro tambe, pa comercio den futuro. Ta bay tin Alicia Barsena, cu ta un economista y mas importante den Latinoamerica den Economia y Comercio, cu ta ehecutivo di e comision economico pa America Latina y Caribe, cu ta CEPAL. Esey ta aparte di Banco Mundial, institucion cu ta duna e datonan di crecemento y desaroyo economico of decrecemento di Latino America. E invitacion tin suficiente tempo pa por bay online, of tuma contacto cu Consulado Dominicano na Aruba, via celnr. 737- 9292.
Cu mil amor, Sr. McCollum lo duna tur informacion y duna tur datonan cu mester manda via email pa esun cu ta interesa pa participa.
Loke hopi hende no sa ta cu tin paisnan cu ta participa cu no ta miembro di SICA, cu su producto p.e. carni, si un carni no ta logra drenta Merca of Europa no por drenta Aruba. Tin productonan di carni cu ta bin p.e. di Costa Rica y Guatemala cu por drenta Merca y si e drenta Merca, e por drenta Aruba.
Esaki por cumpli cu e expectativanan di e cumpradornan, segun vice consul di Republica Dominicana, Sr. Eduard McCollum.


text:
AZV tin un lista ‘positivo’ di remedi. E lista aki ta bisa e dunadonan di cuido cua remedinan AZV ta cubri. E ta un lista amplio. Den prome instante ta wak si e remedi ta un bon remedi (farmaterapeutico) y na di dos luga ta wak e prijs di e remedi (eficiente, bon prijs).
Categoria di remedi
E Lista Positivo tin hopi remedi pa trata diferente malesa, entre otro:
-
Remedi pa trata e stoma, tripa y of higra.
-
Remedi pa trata malesanan di sanger.
-
Remedi pa trata malesanan di curason y ader.
-
Remedi pa trata malesanan di cuero.
-
Remedi pa trata e sistema urogenital y riñon (nan).
-
Remedi pa trata malesanan ocasiona door di microrganismo (parasito, bacteria, virus, schimmel).
-
Remedi pa trata tumornan benigno y maligno.
-
Remedi pa trata malesanan di weso y musculo.
-
Remedi pa trata e sistema nervioso y sentidonan.
-
Remedi pa trata e sistema respiratorio.
-
Remedi pa trata varios otro tipo di malesa / organo.
Advies Commissie Geneesmiddelenlijst AZV (AGA)
E Lista Positivo ta un lista dinamico. Esey ta nifica cu constantemente ta monitoria e desaroyonan den mundo farmaceutico. Remedinan nobo ta bin riba mercado, otronan no ta wordo fabrica mas. Kiermen e lista ta wordo adapta segun e desaroyonan. E Lista Positivo a wordo compila door di Advies Commissie Geneesmiddelenlijst AZV, esta AGA.
AGA tin e tarea pa duna conseho tocante tratamento medico cu enfasis riba remedi. AGA ta sigui den principio e criteria di College voor Zorgverkeringen (CvZ) di Hulanda, tanten cu esaki ta aplicabel pa e situacion di Aruba. CvZ ta mantene e publicacion di e Farmacotherapeutisch Kompas cu a wordo traha bou di responsabilidad di e Comision di Cuido Farmaceutico (CFH) di Hulanda.
Busca remedi
Ora bo dokter di cas of specialista receta remedi, bo ta acudi cerca bo botica pa entrega e receta y bo botica lo duna bo e remedi. Den caso cu e botica no tin e remedi pa bo, e botica (boticario) mester comunica cu bo dokter pa evalua cua otro remedi bo por haya.


text:
ORANJESTAD (AAN) – Club di dam Arowak, a organiza riba diadomingo 26 November un Campeonato di dam pa nos hobennan den 2 categoria.
Un categoria U-21 pa hobennan bao di 21 aña y un categoria U-14 pa nos muchanan bow di 14 aña. E campeonato aki a tuma lugar den Centro di Bario Brazil.
Ganador den categoria U-21 a bira Patrick Williams. Patrick a gana 3 wega y a perde 1.
Ganador den categoria U-14 a bira Oby Tromp. Oby tambe a gana 3 wega y a perde 1.
Segundo lugar den U-14 a bira Jose Miguel Bueno.
Entregamento di premio a tuma lugar diadomingo dia 3 di December den nos clubhuis na Nieuwstraat 11, Oranjestad. E ganadornan a ricibi banda di nan trofeo un macuto di pasco.


text:
ORANJESTAD (AAN): Hogeschool Rotterdam ta informa studiantenan den examenklas y tocante 21+ Toelatingstraject 2018
“Pa tur esnan den examenklas y esnan sin diploma cu toch kier bay sigui studia pa un HBO opleiding”
Pa medio di esaki Hogeschool Rotterdam kier a informa tur studiantenan di examenklas y nan mayornan como tambe studiantenan cu tin interes pa participa na e 21+ traject pa e unico anochi di informacion caminda e siguiente dos topiconan lo worde trata:
Aki DIARIO ta splica kico ta “21+ Traject di Hogeschool Rotterdam”.
Si acaso bo NO tin bo HAVO/VWO/MBO diploma pa bo por drenta un HBO y sigui e opleiding cu semper bo tabata kier y bo tin e dedicacion y determinacion pa sigui studia? Esaki ta BO chance!
Hogeschool Rotterdam ta brinda bo e oportunidad pa participa na nos 21+ Toelatingstraject aki na Aruba mes! E trajecto aki ta consisti di un aanlegtest y maximo 4 toelatingsexamens. Si bo completa e trayecto aki cu exito, bo por drenta Hogeschool Rotterdam pa cuminsa e HBO opleiding di bo escogencia na september 2018!
Pa por participa na e trayecto aki, bo mester tin e edad di 21 aña of mas riba 1 di october 2018.
“Subi Jet Pa bo Get” pa kandidatonan cu ta den examenklas cu lo bay studia na Hogeschool Rotterdam na augustus 2018
Bo ta den examenklas y tin pensa di bay studia un opleiding na Hogeschool Rotterdam na September 2018? Esaki ta BO oportunidad pa por participa na un curso di informacion hopi interesante, interactivo y leuk pa prepara abo y bo mayornan pa e paso nobo aki den bo bida. Un punto hopi atractivo di tur esaki ta cu participando na e curso informativo aki bo por acumula bo prome studiepunten prome cu bo yega Hulanda. Un oportunidad cu Hogeschool Rotterdam SO ta brindabo na Aruba.
Pa mas informacion nos kier a invita tur interesado pa bin e unico anochi di informacion cu lo tuma lugar Diamars 21 november 2017.
Info 21+: 5:30 – 6:30 pm.
Info Subi Jet: 6:30 – 7:30 pm.
Esaki lo ta na EPI Auditorium Oranjestad. Por check e website na: http://bit.ly/arubarotterdam